הוועדה לענייני ביקורת המדינה, כנסת 19, פרוטוקול מספר 42, 2013-08-06 10:30

אמנון כהן: שלום לכולם, חודש טוב ומבורך.

אמנון כהן: אני פותח את הדיון של הוועדה לענייני ביקורת המדינה.

אמנון כהן: הנושא הוא פעולות הממשלה לעידוד השתלבות המגזר החרדי בשוק העבודה - דוח מבקר המדינה 62, עמ', 1037.

אמנון כהן: אני מודה לכבוד שר הכלכלה מר נפתלי בנט על כך שהוא משתתף איתנו בדיון ולצוות משרדו.

אמנון כהן: אני גם מודה לעמיתיי חברי הכנסת שלמרות שאנו נמצאים בפגרה הם מצאו זמן והגיעו על מנת להשתתף בדיון כי הם חשבו שהנושא הוא חשוב והוא אכן חשוב.

נסים זאב: באנו להשתלב בדיון.

אמנון כהן: כן.

אמנון כהן: כבוד השר, בכנסת הוקמה שדולה לשילוב חרדים בתעסוקה.

אמנון כהן: זוהי שדולה של קידום תעשייה ותעסוקה כשהמטרה היא לשלב בין השניים.

אמנון כהן: אני עומד בראש הוועדה וחבר הכנסת אראל מרגלית הוא יושב-ראש משותף לנושא הזה.

אמנון כהן: כמובן שמשתתפים גם חברי כנסת מכל סיעות הבית משום שהנושא הזה הוא באמת חוצה מפלגות.

אמנון כהן: המטרה היא לא רק לדבר אלא גם לעשות.

אמנון כהן: אנחנו תיכף נציג כמובן את הדוח.

אמנון כהן: אני זוכר את התקופה שהיתה בשנת 2003 כאשר שר האוצר הביא גזירות קשות על עם ישראל.

אמנון כהן: מצד אחד, מאוד הבנו אותו כי היה בור מאוד קשה כמו שאנחנו רואים היום.

אמנון כהן: הוא אמר אז שהוא רוצה לתת לאזרחים חכות, לא דגים.

ישראל אייכלר: הוא נתן לחכות.

אמנון כהן: כן.

אמנון כהן: אם כן, זה היה ב-2003, ואנחנו היום נמצאים בשנת 2013, לאחר עשר שנים.

אמנון כהן: הדוח מדבר על כך שמ-2003 ועד 2010 כמעט ולא קרה כלום.

אמנון כהן: בשוליים התחילו לעשות, הוקמו כל מיני ועדות.

אמנון כהן: אנחנו נכנסנו למועדון היוקרתי שנקרא ה-OECD, והדוח מדבר על כך שעל פי דוח ה-OECD אנחנו מובילים בשיעורי העוני וזאת מכיוון שקבוצות גדולות בחברה הישראלית לא משולבות בתעסוקה.

אמנון כהן: מדובר במגזר החרדי ובמגזר הערבי.

אמנון כהן: לכן, המדינה ברמה הלאומית רוצה להרים את הדגל ורוצה לקדם את הנושא הזה, ואנחנו מברכים על כך.

אמנון כהן: אבל יש פער עצום בין דיבורים לבין מעשים, כבוד השר.

אמנון כהן: גם הדוח מציין, גם אנחנו רואים.

אמנון כהן: אני זימנתי לשדולה את כל אלה העוסקים במלאכה ואת אלו המשלבים, ובדיונים בשדולה שמענו שישנה בירוקרטיה קשה ביותר.

אמנון כהן: יש הנחתות מלמעלה של דברים שאנחנו חושבים שהם נכונים, אבל בשטח זה לא עובד.

אמנון כהן: לכן, אנחנו צריכים להתייעץ עם אלה שעוסקים בתחום גם באקדמיה, גם בתעשייה.

אמנון כהן: יש צורך בישיבה סביב שולחן עגול על מנת שכל אחד יעלה את הבעיות, את הטיעונים, ואז יש צורך בבניית מודל שיצליח, בעזרת השם.

אמנון כהן: לא מודל שידבר וידבר, אבל בסוף, בתכל'ס, לא תהיינה תוצאות.

אמנון כהן: אדוני שר הכלכלה, אתה יודע ומכיר שאם נשלב כמה שיותר אנשים בתעסוקה אז פחות נשקיע בהם בתקציבי העברה.

אמנון כהן: זה גם יניע את מנועי הצמיחה והכלכלה של המשק במדינת ישראל.

אמנון כהן: לא ראיתי בתקציב שלנו איזשהו מנוע צמיחה.

אמנון כהן: אם נשקיע בזה אולי לפחות במשך שנה, שנתיים, יהיה לנו מנוע צמיחה.

אמנון כהן: אנחנו יודעים ששילוב החרדים בשוק העבודה הוא אתגר, מינוף כלכלי וחברתי מהשורה הראשונה.

אמנון כהן: כמו שציין פה הדוח, מעורבים פה הרבה מאוד גופים.

אמנון כהן: למעשה, המשרד שאתה עומד בראשותו הוא זה שמרכז למעשה בין כל הגורמים האלה.

אמנון כהן: תיכף נשמע את משרד מבקר המדינה שיצביע על נקודות שונות בעיקרי הממצאים.

אמנון כהן: מכל מקום, יש חסמים המקשים על העלאת שיעור ההשתתפות של המגזר החרדי בכוח העבודה.

אמנון כהן: החסמים הם בכל המקומות, בכל הרבדים.

אמנון כהן: אחד הדברים שעלה בעניין שילוב החרדים היה מסמך האג'נדה שהיה באפריל 2007, החלטת הממשלה שהתחילה להניע את התהליך נכנסה וקרמה עור וגידים רק ב-2010, וכל אחד מסיבותיו הוא.

אמנון כהן: אחד היעדים דיבר על שנת 2020, ואנחנו עוד יכולים להגיע לשם, ושבכל שנה יהיו 9,200 עובדים נוספים.

אמנון כהן: אבל אין משהו ביניים, לא עשינו צמתים כאלה שב-2015 וב-2017 וב-2019 יהיה כך וכך על מנת שנוכל לעמוד ביעד הסופי.

אמנון כהן: שנת 2020 היא יעד יומרני מבלי לעשות צמתים בדרך ומבלי להפיק לקחים במהלך הדרך, ולכן לא נוכל בחיים להגיע לשם.

אמנון כהן: נוכל תמיד לדבר על זה שהם יצאו לעבוד ושייתנו חכות, אבל בסוף הם מחכים.

אמנון כהן: זה אחד הדברים שהדוח מציין ואנחנו תיכף נשמע אותם.

אמנון כהן: ישנו עוד נושא חשוב.

אמנון כהן: יושבים פה חברי כנסת שמכהנים בכנסת כבר מספר שנים.

אמנון כהן: הממשלה התחייבה כלפי התעשיינים בקליטת עובדים והיא אמרה שהיא תתמוך בהם בתקציבים.

אמנון כהן: היו בעיות עם זה גם בגלל שתקציב המדינה לא אושר וגם בגלל שפתאום בתקנה התקציבית של המשרד שלך שנותן להם את הסיוע מופיע תמיד אפס.

אמנון כהן: אתה יכול להחליט שאתה רוצה לתת סכום יותר גדול או פחות גדול, אבל זה תמיד מגיע מהרזרבות שלך.

אמנון כהן: אין לך כסף בתקנה עצמה.

אמנון כהן: יש גמישות ניהולית בשבילך.

אמנון כהן: אבל אם אנחנו לא ניתן יציבות ברמת המאקרו במשך שנה, שנתיים, שלוש, לתעשיינים וביטחון כזה שיש לנושא הזה תקציב משוריין שלא נוגעים בו גם כשיש קיצוץ flat ואם לא יהיה מסלול ירוק כמו שאנחנו עושים בכל מיני פרויקטים, כמובן שכל הדברים האלה לא יתקדמו.

אמנון כהן: חבר הכנסת גפני כשהיה יושב-ראש ועדת הכספים קידם את הנושא הזה ויש לי כאן מסמך, כך שלא יגידו שגפני שהוא חרדי לא קידם שילוב של חרדים בתעסוקה.

אמנון כהן: הוא כן קידם, הוא עשה.

אמנון כהן: היו פה דיונים.

אמנון כהן: הוא גם ביקש מחברנו חבר הכנסת ניסן סלומינסקי שהוא יושב-ראש ועדת הכספים היום לקיים דיון.

אמנון כהן: במסמך שלו הוא ציין מספר מסלולים, אני אתן לך את המכתב שלו.

אמנון כהן: הוא מאוד רצה להגיע לכאן.

אמנון כהן: האם חבר הכנסת מקלב פה?

אמנון כהן: הוא אמר שהוא ישתתף בדיון, הוא יחליף והוא יבוא.

אמנון כהן: יש פה באמת דברים קשים וחסמים אמיתיים שמונעים.

אמנון כהן: זה כאילו אומר: תצאו לעבוד, אבל תצאו - תמיד יוכלו להגיד שהם לא רוצים לצאת לעבוד, אבל זה לא נכון.

אמנון כהן: בשדולה אנחנו גם ראינו שאפשר לפתוח מספר מסלולים.

אמנון כהן: יש מסלולים קצרים יותר.

אמנון כהן: יש כאלה שרוצים לצאת לעבוד מחר ולפרנס את משפחתם בלי אקדמיה.

אמנון כהן: צריך להיות מסלול קצר של חודשיים-שלושה על-פי צורכי המשק.

אמנון כהן: אתם צריכים לעשות מיפוי מה אנחנו צריכים, הכשרה פנים מפעלית כך שכל מי שסיים את הקורס יוכל להתחיל מיד לעבוד.

אמנון כהן: צריך לאפשר גם קורסי ביניים של שנה וחצי - למשל לטכנאים - שבסיומם הם מיד יתחילו לעבוד, זה הדבר החשוב.

אמנון כהן: כמובן שיש צורך גם במסלול אקדמי.

אמנון כהן: אדוני השר, במסלול אקדמי יש עוד בעיה.

אמנון כהן: אני נתקל באלה הלומדים בקריה אקדמית קריית-אונו.

אמנון כהן: אתה באמת רואה שם אלפים.

אמנון כהן: אבל הם לומדים שם רק מקצועות מוגדרים מראש כמו ראיית חשבון או משפטים ומינהל עסקים.

אמנון כהן: צריך להרחיב את השוק.

אמנון כהן: מדובר בסטודנטים מצטיינים, יש להם כוח שקידה.

אמנון כהן: הם העלו את הממוצע של כל המכללה שם.

אמנון כהן: כשהם שולחים את קורות החיים במייל למקום עבודה מסוים הם מקבלים תשובות חיוביות, אבל ברגע שהם מגיעים לראיון נאמר להם שהם יקבלו תשובה.

אמנון כהן: בדרך כלל התשובה לא מגיעה בגלל החזות החיצונית שלהם.

אמנון כהן: יש לנו פה חקיקה בנושא אפליה במגזר הערבי וגם חוקקנו בנוגע לאפליית המגזר האתיופי.

אמנון כהן: אולי לתקופה מסוימת כהוראת שעה נעשה חקיקה גם בעניין הזה, במגזר הציבורי בעיקר, כדי להכניס את הנושא הזה וכדי שלא יהיה אלמנט שלילי.

ישראל אייכלר: זה נקרא ייצוג הולם.

ישראל אייכלר: נשים, ערבים, אתיופים ולא חרדים.

אמנון כהן: אנחנו הכנו הצעת חוק וצריך לבחון אותה בוודאי.

אמנון כהן: אמרו לי בהתחלה שלא יודעים להגדיר בדיוק מיהו חרדי.

אמנון כהן: אבל יש פה מסלול שמגדיר בדיוק מיהו חרדי.

אמנון כהן: אפשר לעשות את זה בדיוק כמו שאנחנו יודעים לאבחן אוכלוסיות אחרות.

אמנון כהן: אפשר לעשות את זה בחקיקה או כהוראת שעה.

אמנון כהן: המטרה שלנו היא, קודם כל, לקלוט, לתת את ה-push הזה, כך שכל מי שסיים תואר ידע שהוא שווה בין שווים בקבלה לעבודה.

אמנון כהן: אם נגיע לשלב הזה אז המערכת הזו גם תגדל, כי אם הוא לא מוצא עבודה אז מה הוא עשה?

אמנון כהן: הוא חוזר בחזרה בסוף וכמדינה אני גם תומך בו עוד פעם בתקציבי מעבר ובתקציבים אחרים.

אמנון כהן: בשלב זה אנחנו ניתן למשרד מבקר המדינה להציג את עיקרי הדוח, הדוח מדבר בעד עצמו, ואנחנו כמובן נקדם את הנושא הזה.

אמנון כהן: אדוני, בבקשה.

<שמואל גולן: אדוני היושב-ראש, אדוני השר, חברי כנסת נכבדים, קהל נכבד פה, נושא שילוב המגזר החרדי בשוק העבודה עומד על סדר היום הציבורי כבר תקופה ארוכה מאוד ויש בו מספר היבטים שמהווים את הטריגר לעסוק בסוגיה הזו.

<שמואל גולן: האחד הוא כמובן הפסד גדול מאוד של תוצר ישיר של המשק הישראלי.

<שמואל גולן: ההערכה היתה שבשנת 2009 ההפסד של התוצר של המשק הישראלי מאי-שילובם של החרדים בשוק העבודה היה כארבעה מיליארד שקל, וזה סכום לא קטן.

אמנון כהן: היום זה הרבה יותר גבוה.

<שמואל גולן: היום זה כמובן יותר גבוה.

<שמואל גולן: אנחנו מדברים על מכלול שאנחנו ממפים מתוך קבוצת החרדים, את הקבוצה שהם עומדים בתנאי שוק העבודה, בסביבות 200,000 איש.

<שמואל גולן: הדבר השני שהוא יותר חשוב מהעניין הזה הוא כמובן שיפור במצב הסוציו-אקונומי של המגזר הזה.

<שמואל גולן: המגזר הזה ברובו הוא מגזר שנמצא בשכבה סוציו-אקונומית נמוכה מאוד.

<שמואל גולן: לפעמים הוא חי בתנאי עוני קשים מאוד, חי בדרך כלל מקצבאות כאלה ואחרות והדבר הזה לא יכול להביא אותם לרמת חיים מסוימת.

<שמואל גולן: כמובן שהדבר הזה בא בכדי להוציא אותם ממעגל העוני.

<שמואל גולן: הדוח שאנחנו הצגנו פה עסק בסקירה קצרה מאוד של הפעילויות שנעשו, בסקירה של החסמים והפתרונות שנמצאו לפחות באותה תקופה שניסו לתת תשובה לעניין הזה, וכמובן עם הערות כאלה ואחרות שמצאנו שהם לא נתנו את הפתרון ההולם.

<שמואל גולן: קודם כל, לגבי החסמים.

<שמואל גולן: אדוני, אנחנו מיפינו שלושה חסמים עיקריים שלהם כנראה צריך לתת את התשובה.

<שמואל גולן: החסם הראשוני הוא חסם שממילא משרד התמ"ת, והיום זה משרד הכלכלה, נתן לזה תשומת לב, אם כי גם על זה תיכף נדבר, וזה הנושא של ההכשרה הבסיסית הנמוכה שמביא אותם למגוון מצומצם מאוד של אפשרויות העסקה.

<שמואל גולן: אנחנו יודעים מהו מסלול הכשרה של החרדים, אנחנו יודעים פחות או יותר מה היכולות שלהם כשהם מגיעים לגילאי שוק העבודה.

<שמואל גולן: כמובן שצריך להשקיע בהם ולתת להם יותר בכדי להביא אותם לתחומים מקצועיים שיכולים אחרי זה לשלב אותם בשוק העבודה.

<שמואל גולן: ההכשרה הבסיסית הזו לא ניתנת היום ולכן כנראה צריכים לתת לזה תשובה.

<שמואל גולן: הדבר השני, וזה במידה מסוימת הוכיח את עצמו במספר מחקרים, זה שכל הסדרי תשלומים למיניהם שניתנו, בין ללומדים, קצבאות למיניהן, הביא בחלק מהמצבים לכך שיש חוסר כדאיות לצאת לעבודה.

ישראל אייכלר: זה פשוט לא נכון כי גם סטודנט באוניברסיטה וגם כל מיני אנשים מקבלים.

ישראל אייכלר: זה ממש מזערי.

ישראל אייכלר: זה לא גורם לאדם לא לצאת לעבודה כי הסיוע הוא כל כך מזערי, של 200 שקל או 140 שקל.

ישראל אייכלר: לא זה מה שמונע מאנשים לצאת לעבודה.

<שמואל גולן: אני מצטט מתוך בדיקה ומחקרים גם של משרדי הלמ"ס וגם של האוצר שאומרים חד-משמעית שהדבר הזה במידה מסוימת לא נותן מוטיבציה לחלק מהאנשים לצאת לעבודה.

ישראל אייכלר: זה היו מחקרים מגמתיים שמומנו על-ידי הרפורמים.

<שמואל גולן: הדבר השלישי וזו הבעיה שעומדת על סדר היום גם היום וזה הסוגיה של חובת השירות הצבאי שבמידה מסוימת היוותה איזשהו איום מסוים או היוותה חסם מסוים לחלק מהאנשים לצאת לעבודה.

<שמואל גולן: אלו שלושת החסמים העיקריים.

<שמואל גולן: כמובן שקיימים עוד חסמים נוספים שהם גרמו לכך שהאנשים האלה לא שולבו בעבודה.

<שמואל גולן: במקומות אחרים, לפחות בעולם הרחב, אנחנו יודעים שהחרדים הם משולבים גם במשק העבודה וגם ממשיכים לעסוק בעיסוקיהם, כל אחד בלימוד התורה וכד'.

<שמואל גולן: המשרד שלך, אדוני, משרד הכלכלה דהיום, יצר כלים מסוימים לנסות לשלב כמה שיותר מהמגזר החרדי ולהכניס אותו למעגל העבודה.

<שמואל גולן: בדוח הזה יש פירוט של כמה תוכניות שנעשו שחלקן, אני לא רוצה להגיד כישלון, אבל הן הביאו לשילוב מזערי מאוד של אנשים.

<שמואל גולן: בסך הכול אנחנו הגענו למסקנה שמכל התוכניות האלה, ואנחנו מדברים על מרווח של שלוש-ארבע שנים, בקושי 1,600 איש הצטרפו מתוך כמעט 200,000 איש שיכולים להצטרף למעגל העבודה.

<שמואל גולן: כמובן שזו כמו טיפה בים.

<שמואל גולן: זה כל התוכניות שנתנו.

<שמואל גולן: למשל, תוכנית שנקראת "פרנסה בכבוד" שמתוך 620 ששולבו בתוכניות הזו רק 250 הצליחו להיכנס למעגל העבודה.

<שמואל גולן: ובין היתר, בין היתר, מה שהציג פה היושב-ראש שבסופו של דבר היה גם קשה להציב אותם אחרי זה בתוך עבודה למרות שהם הוכשרו בעניין הזה.

<שמואל גולן: הכשרת ההנדסאים היתה בסך הכול 30 אנשים.

<שמואל גולן: לימודים אקדמאיים - נכנסו לתוך המעגל הזה כ-700 איש ולא יותר מתוך אוכלוסייה גדולה מאוד שיכולה להשתלב בעניין הזה.

<שמואל גולן: בין היתר, גם שמעת באיזה סוגי מקצועות הם שולבו שלא בהכרח הם יכולים להשתלב אחרי זה בתוך שוק העבודה.

<שמואל גולן: גם במרכזי פיתוח תעסוקת חרדים ששם מופעלים מרכזי השמה למיניהם, הביאו להשמה של בקושי 1,200 - 1,250 איש כך שזה טיפה בים כמו שאמרתי קודם.

<שמואל גולן: לדעתי, תוכנית כזאת צריכה כמובן לקבל שדרוג ולנסות לשלב יותר.

<שמואל גולן: השאלה היא כיצד מגדילים את מעגל המצטרפים לעבודה והחשיבה היא ליצור כלים שנותנים תשובה לחלק מהחסמים שהצגתי פה.

<שמואל גולן: הנושא של הכשרה הבסיסית - אני מניח שאדוני השר יציג חלק מהפעולות שהמשרד רוצה לבצע בכדי שההכשרה הזאת תהיה יותר רחבה, תכניס אותם למעגלי עבודה בתחומי מקצוע נוספים שהם יכולים לסייע למרות הפעילות שהם עוסקים בה, גם בפעילות הלימודים.

<שמואל גולן: הדבר השני, יצירת תמריצים כספיים שיכולים להוציא אותם לשוק העבודה.

<שמואל גולן: התמריצים האלה לא בהכרח צריכים להיות לעובדים אלא יכולים להיות דווקא למעסיקים בכדי שהמעסיקים יוכלו לקלוט אותם.

<שמואל גולן: אנחנו מציגים פה בתוך הדוח חלק מהתמריצים שניתנו והיו כמו טיפה בים.

<שמואל גולן: הדבר הזה לבטח יעלה פה לדיון - כיצד יוצרים את התמונה הזאת שגורמת לכך שיוכלו ליצור ולקלוט אנשים.

<שמואל גולן: הדבר השני, יצירת מקומות עבודה שהם כנראה מתאימים אך ורק לאוכלוסייה הזאת.

<שמואל גולן: אני רוצה להגיד לך שאני הייתי במודיעין עילית וראיתי איך יצרו שם לאוכלוסיית הנשים תעסוקה שהיא מיועדת אך ורק לאוכלוסייה הזאת, לאוכלוסייה החרדית.

<שמואל גולן: זה בדיוק התשובה הנכונה בשביל לתת לאוכלוסיות האלה מקומות עבודה שהן יכולות להשתלב בהם.

<שמואל גולן: הם בכל זאת מוגבלים בשילוב לפעמים במקומות עבודה אחרים, במיוחד הנשים.

<שמואל גולן: הדבר האחרון שעומד לפי דעתי על סדר היום הציבורי היום הוא יצירת מודל משולב של שירות צבאי או שירות אזרחי ביחד עם היכולת שלהם להשתלב בתוכנית העבודה.

<שמואל גולן: אני לא רוצה להיכנס עכשיו לכל סוגיית השירות כי הדבר הזה עומד בהליכי חקיקה.

<שמואל גולן: אבל צריך ליצור אקלים שמאפשר שילוב של תורה ועבודה והכנסתם לתוך מעגל העבודה.

<שמואל גולן: בדבר הזה, מעבר לרווח שיהיה למשק הכללי, יהיה כמובן רווח אישי לכל המגזר הזה כי המגזר הזה חי בתנאים קשים מאוד.

נסים זאב: האם לאדוני יש מושג לכמה עובדים זקוק המשק היום?

נסים זאב: למגזר הכללי בכלל?

נסים זאב: זאת אומרת, בתי חרושת, המפעלים מחכים לעובדים רק שיבואו - ברוכים הבאים.

<שמואל גולן: אני מניח ששר הכלכלה יודע יותר טוב ממני מה תנאי השוק היום.

שמעון אוחיון: אדוני המבקר, הדוח שלך מתייחס בעיקר ל-2009?

שמעון אוחיון: האם זה נכון?

<שמואל גולן: אנחנו דגמנו שלוש-ארבע שנים, אבל מ-2009.

שמעון אוחיון: זה מאוד מאוד חשוב.

שמעון אוחיון: אני רואה את הדוח והוא מתייחס לממצאים מ-2009.

שמעון אוחיון: פה ושם תוך כדי זה מוזנים נתונים מ-2010, 2011, אבל לא נתונים שבוקרו - לזו הכוונה.

שמעון אוחיון: לכן, אנחנו צריכים לקחת את זה בפרופורציה הנכונה.

שמעון אוחיון: הדוח שלך מצביע על ממצאים ב-2009 כשאנחנו נמצאים עכשיו ב-2013.

שמעון אוחיון: חשובה לי ההבהרה הזו.

אמנון כהן: לפי מה שאנחנו רואים לא השתנה הרבה.

<שושנה גולדפינגר: יש מגמה של שינוי.

<שושנה גולדפינגר: בסטטיסטיקות של ביטוח לאומי רואים מגמה של שינוי.

אמנון כהן: כן, יש מגמה, אבל לא שינוי גדול.

אמנון כהן: אנחנו רואים מגמה של שינוי לא בגלל שהממשלה עושה משהו אלא בגלל שהשטח עושה את שלו.

אמנון כהן: גם בנושא הגיוס השטח מתנהל ועובד, ביקרתי במקומות.

אמנון כהן: לפעמים אנחנו כמדינה בחקיקה ובהתערבות שלנו עושים נזק.

אמנון כהן: אבל בוודאי ובוודאי המדינה יכולה להגיד שהיא רוצה ליצור מסלול ירוק ושהיא רוצה להכניס אותם במסות.

אמנון כהן: צריך לעשות מיפוי צרכים, מיפוי של המפעלים, של העבודה, של הענפים ולאיזה ענפים אנחנו רוצים לייעד אותם.

אמנון כהן: כבוד השר, אנחנו יודעים שמדינת ישראל קלטה עולים מחבר המדינות שמילאו לנו את התעשייה ואת בתי-החולים ומקומות אחרים בחומר אנושי מאוד מאוד טוב ומושקע.

אמנון כהן: לא היינו צריכים להשקיע ובתי-ספר של רשת "אורט" נסגרו במדינת ישראל, למשל.

אמנון כהן: אבל היום אין לנו עליות כאלה מבורכות ואנחנו צריכים לדאוג ולראות מה יקרה בעוד מספר שנים.

אמנון כהן: נצטרך לייבא אנשים מקצועיים מחוץ-לארץ כמו אחיות, רופאים ואנשי תעשייה משום שלא יהיו לנו אנשים שמוכשרים לתחומים האלה.

אמנון כהן: לכן, הראייה שלנו צריכה להיות מערכתית.

אמנון כהן: אדוני, יש לך עכשיו שליחות.

אמנון כהן: אומנם יש לך מספר משרדי ממשלה, אבל זה המשרד הייעודי והחשוב.

אמנון כהן: יש לך פה משימה לא פשוטה.

אמנון כהן: אתה באת מענף יצרני, מענף ההיי-טק, ולכן הראייה שלך היא אחרת, אתה צריך לראות את החסמים.

אמנון כהן: לדיון הזה ביקשו להגיע מספר רב של אנשים משום שמדובר בנושא מאוד חשוב.

אמנון כהן: ציין חברי חבר הכנסת אוחיון שזה דוח קצת מתקופה - - -

<שמואל גולן: לא, לא.

<שמואל גולן: הוא פורסם בשנה שעברה.

אמנון כהן: כן, כן.

אמנון כהן: הדברים לא השתנו בהרבה, אבל ישנה אווירה אחרת בציבוריות שהחלה.

אמנון כהן: אנחנו רק צריכים לסייע ולהרחיב את המעגלים האלה.

אמנון כהן: בשלב הזה אני אתן את רשות הדיבור לכבוד השר על מנת שנשמע את המדיניות שלו.

אמנון כהן: לאחר מכן, אדוני השר, אתה תחליט מי יתייחס לעובי תיקון הליקויים בדוח.

אמנון כהן: אנחנו גם נשמע את נציגי המשלחות ואת חברי הכנסת, פעם אחת משלחת ופעם אחת חבר כנסת.

אמנון כהן: אנחנו נשמע את כולם.

אמנון כהן: אבל קודם כל, אדוני השר, בכמה דקות איך אתה רואה את הדברים האלה מבחינה מערכתית.

אמנון כהן: אדוני, בבקשה.

נפתלי בנט: בוקר טוב.

נפתלי בנט: קודם כל, אני רוצה לברך את היושב-ראש חבר הכנסת אמנון כהן שהוא לטעמי אחד מחברי הכנסת החרוצים, המסורים והמקצועיים ביותר.

נפתלי בנט: בנושא הזה הוא גם הקים את השדולה והוא מאוד פעיל ומאוד מבין.

נפתלי בנט: אני מברך על הכינוס.

נפתלי בנט: כשניגשנו למשימה הלאומית של שילוב חרדים במעגל העבודה אנחנו קודם כל למדנו את הדוח.

נפתלי בנט: אנחנו לא רוצים להמציא גלגל.

נפתלי בנט: זו הטעות הכי גדולה - לבוא ולחשוב שאנחנו יודעים הכול.

נפתלי בנט: האמת היא שאנחנו באים מתוך יראה גדולה, מתוך הבנה שאנחנו לא מבינים ואנחנו צריכים להקשיב.

נפתלי בנט: אני אתאר תיכף מה אנחנו עושים.

נפתלי בנט: אנחנו נמצאים בתנופה גדולה, בואו נשים את הדברים.

נפתלי בנט: אני אומר כמה מילים על התפיסה שלי ואז על התוכנית ואז על הליקויים.

נפתלי בנט: קודם כל, התפיסה שלי היא פשוט זהה לשלך, אדוני היושב-ראש, וגם אני שותף למעשה לרוב הליקויים שאתה תיארת.

נפתלי בנט: מבחינתי, נושא התעסוקה קודם לנושא השירות וכל הדברים האלה.

נפתלי בנט: זה הנושא האקוטי באמת למדינת ישראל.

נפתלי בנט: לגבי חוק השוויון בנטל - אני לא אוהב את השם כי זה לא שוויון וזה לא נטל, זו זכות.

נפתלי בנט: מהי באמת פריצת הדרך בחוק הזה?

נפתלי בנט: ארבע שנות הפטור.

נפתלי בנט: אחר כך על עוד ארבע שנים, אבל קודם כל יש ארבע שנות פטור כי צריך לדעת שמדינת ישראל באופן מודע בשם הרצון לשלב חרדים בשירות הצבאי, שזה חשוב והכול, ירינו לעצמנו ברגל ולא אפשרנו לחרדי שרוצה לצאת לעבוד לצאת לעבוד.

נפתלי בנט: הוא חויב לעבור דרך הצבא ויש שם המון מכשולים.

נפתלי בנט: אני אומר את זה דווקא כאיש שעושה מילואים עד ימינו אלה.

נפתלי בנט: האובססיה סביב הצבא גרמה לנזק עצום וגרמה תכל'ס למצב שחרדי יוכל לצאת למעגל העבודה רק בגיל שזה כבר כמעט מאוחר מדי לעבור הכשרות, יש לו משפחה גדולה - זה לא הגיוני.

נפתלי בנט: פעם שהחוק יחוקק, אני חושב שזה דבר שכולנו צריכים לברך עליו.

נפתלי בנט: הקבוצה הזאת מגיל 22 עד 28 באבחה אחת תהיה לה החירות לעשות מה שהיא רוצה - להמשיך ללמוד תורה, ללכת לשירות אזרחי, ללכת לשירות צבאי או ללכת לעבודה.

נפתלי בנט: האמת, אני בונה ומעריך שחלק לא מבוטל ילכו לעבודה למרות שקשה לחזות.

נפתלי בנט: דבר נוסף שחבר הכנסת אמנון כהן אמר והוא גם נכון.

נפתלי בנט: יש דינמיקות שהן לא קשורות לפעולות של הממשלה שהן קורות ודינמיקת העל נקראת עוני.

נפתלי בנט: לא טוב להיות עוני ואנשים שאין להם את הנטייה הטבעית ללמוד תורה וזה אולי גדול הנטל מבחינה פיזית, ללמוד תורה זה דבר קשה - אני, למשל, לא מסוגל לשבת מבוקר עד לילה ולעשות את זה - ילכו לעבוד באופן טבעי.

נפתלי בנט: שימו בצד את הפוליטיקה, נגמרו המלחמות האלה.

נפתלי בנט: הדבר הזה הוא מבורך.

נפתלי בנט: כמה עקרונות לעבודה.

נפתלי בנט: קודם כל, ממשלת ישראל מקצה דרך המשרד שלי חצי מיליארד שקלים על פני חמש השנים הקרובות לשילוב החרדים במעגל העבודה.

נפתלי בנט: העיקרון שאני מנחה את כל המשרד שלי זה הגמישות.

נפתלי בנט: אנחנו לא יודעים בדיוק מה יעבוד ומה לא יעבוד, קשה לחזות.

נפתלי בנט: אנחנו עובדים בשלושה צירי פעולה עיקריים: ציר פעולה אחד זה התשתיות, מרכזי קליטת חרדים, מפתח, מרכזי הכוון, טלפנייה וכו' - לתת את המידע ולבצע את ההפנייה.

נפתלי בנט: גם פה אנחנו לא ממציאים את הגלגל.

נפתלי בנט: מי שמנהל את המרכזים האלה זה חרדים והם עושים את זה פי מאה יותר טוב מכפי שאנחנו נוכל לעשות.

נפתלי בנט: באתי וראיתי את מרכז מפתח בבני-ברק שחבר הכנסת יעקב אשר בתפקידו הקודם הקים.

נפתלי בנט: זה דבר מדהים.

נפתלי בנט: מגיע אותו צעירה או צעיר, או חרדי או חרדית בכל גיל.

נפתלי בנט: קודם כל, המקום הוא נקי, מטופח.

נפתלי בנט: הוא לא אווירה ממשלתית אלא אווירה אישית חמה.

נפתלי בנט: מבצעים מיון ראשוני לאדם, מבינים מה הצורך.

נפתלי בנט: אם הוא אומר שהוא חייב דחוף עבודה אז בדרך כלל המשמעות היא לא טובה כי אז העבודה שהוא יקבל היא פחות טובה מטבע הדברים.

נפתלי בנט: אם הוא אומר שהוא יכול לעבור תקופת הכשרה אז מעבירים אותו תקופת הכשרה קצרה או תקופת הכשרה של שנה שלמה.

נפתלי בנט: חלק מהכשרות קורות בבניין עצמו וחלק מההכשרות החוצה.

נפתלי בנט: עכשיו הכנסנו גם ואוצ'רים, פתקים שנותנים להם את הזכות לפדות את הפתקים בקורס מקצועי.

נפתלי בנט: זה יכול להיות בטבחות או בכל תחום שהוא.

נפתלי בנט: האינדיבידואל בוחר והוא חופשי לבחור, אם כי אנחנו מכווינים לתחומי עבודה שצריך במשק, וזה בנוגע לשאלה שנשאלה האם המשק זקוק לידיים עובדות - מאוד.

נפתלי בנט: הבעיה היא שהמשק מייצר ידיים עובדות בתחומים הלא נכונים.

נפתלי בנט: המשק לא זקוק לעורכי-דין, למשל, אבל הרבה אנשים, חרדים ולא חרדים, הולכים ללמוד משפטים.

נפתלי בנט: פה אני מנצל את הבמה ואני אומר: תפסיקו ללמוד משפטים.

נפתלי בנט: כל מדינת ישראל - להפסיק עם השטות הזאת.

נפתלי בנט: מי "שחולה" על זה - בסדר.

נפתלי בנט: גם אני למדתי משפטים - גם מיותר.

נפתלי בנט: יש לנו ביקוש עצום.

נפתלי בנט: כמו שאמנון דיבר, נסגרו בתי-הספר המקצועיים, לצערי, בעשרים השנים האחרונות.

נפתלי בנט: התעשיינים זועקים, גם ההיי-טק זועק.

נפתלי בנט: האם אתם יודעים מה המשכורות בהיי-טק?

נפתלי בנט: פשוט אין מפסיק מתכנתים.

נפתלי בנט: כל מתכנת סביר שיעבור הכשרה יתקבל, ואני אומר את זה באחריות.

נפתלי בנט: ניהלתי חברת היי-טק ואנחנו ברעב.

נפתלי בנט: יש חוסר התאמה במדינת ישראל בין מה צריך לבין מה מייצרים.

נפתלי בנט: לכן, לפני חודש וחצי הקמנו אתר שנקרא "עובדים" ואתם יכולים לעשות בגוגל "עובדים".

נפתלי בנט: יש עוד שם שיפורים, אבל בגדול הוא מתאר מה צריך ומה לא צריך ואיזה משכורות תחיליות יש היום.

נפתלי בנט: בן-אדם בגיל 21 שרוצה להחליט מה ללמוד יכול לקפוץ לשם ולראות ושהאימא הפולנייה שלו או האימא המרוקאית שלו גם תסתכל ותדע איפה יש פרנסה.

נפתלי בנט: עוד עיקרון הוא שאנחנו כל הזמן במעגל פידבק מול השטח.

נפתלי בנט: אני פגשתי שלשום את כל ראשי מרכזי המפתח בארץ ואנחנו שומעים מהם.

נפתלי בנט: הם יודעים יותר טוב מאיתנו, אנחנו יושבים בניאונים במשרד.

נפתלי בנט: הם כל יום נוגעים בציבור עצמו, לא אנחנו.

נפתלי בנט: כל הזמן פידבקים מה עובד, מה לא עובד.

נפתלי בנט: מה שלא עובד - לא להמשיך, מה שעובד - להרחיב את ההשקעה.

נפתלי בנט: ה-500 מיליון הם בשיטת האקורדיון.

נפתלי בנט: יש לנו גמישות מוחלטת.

נפתלי בנט: אני הנחיתי את המשרד בשנים הראשונות להעצים כי אנחנו חייבים להצליח בהתחלה.

נפתלי בנט: יש פה משימה משותפת לכולנו.

נפתלי בנט: פה באמת אין את העימותים האלה ואין כלום, כולנו רוצים אותו הדבר, רוצים שעוד עשר שנים ועוד חמש שנים נסתכל אחורה ונראה הרבה מאוד חבר'ה חדשים מהמגזר החרדי משולבים במקומות עבודה.

נפתלי בנט: אחת הבעיות הגדולות היא דעות קדומות.

נפתלי בנט: מה שאמרת הוא בדיוק תקף.

נפתלי בנט: שני אנשים זהים, אחד חילוני, אחד לבוש חרדי, יגיעו עם אותן יכולות, ככל הנראה החילוני יועדף.

נפתלי בנט: למה?

נפתלי בנט: ככה.

נפתלי בנט: ככה זה, זו המציאות.

נפתלי בנט: לכן, המרכיב השני זה יצירת ביקוש אצל המעסיקים.

נפתלי בנט: למעשה, אפקטיבית מיכל צוק יודעת.

נפתלי בנט: מבחינתי, הנחיתי אותה.

נפתלי בנט: אין לה מגבלה אפקטיבית למסלולי תמרוץ תעסוקה.

נפתלי בנט: אנחנו יוצאים, ממש לפני כמה ימים סגרנו את הפרטים האחרונים.

נפתלי בנט: יהיה מסלול תעסוקה שייתן תמרוץ מאוד משמעותי למעסיק שיקלוט חרדי.

נפתלי בנט: אנחנו נעשה גם כמה ניסויים.

נפתלי בנט: האם זה צריך להיות חצי שנה או שנה וחצי או שנתיים וחצי, איזה אחוז מהמשכורת.

נפתלי בנט: אגב, זה לא רק בכסף, זה גם הכשרות.

נפתלי בנט: למשל, אם יש פער באנגלית אז אנחנו ניטול על עצמנו את העלות של ההכשרה הזו וכו', זה חלק מהעניין, מתוך ההנחה שפעם שמעסיק יעסיק שלושה-ארבעה חרדים אצלו חלון הזכוכית של הדעות הקדומות יתנפץ והוא יבין - על הכיפאק, ולפעמים הרבה יותר מרק על-הכיפאק.

נפתלי בנט: אני יכול להגיד לכם שיחידה 8200 בצבא ששה לקבל חרדים כי החרדים מביאים חשיבה לגמרי שונה.

נפתלי בנט: במקומות שיצירתיות היא חלק מהעניין אז מי שבחברה הישראלית הרגילה פחות או יותר חשוף לאותם תכנים, לאותה צורה, ופה פתאום ב-8200.

נפתלי בנט: מה שכן, 11 הכשרויות השונות משגעות להם את השכל שם, אבל זה סיפור אחר.

שמעון אוחיון: הצבא לא מתלונן.

שמעון אוחיון: הם לא מתלוננים וזה מה שמפתיע, זה יפה.

אמנון כהן: היינו בסיור.

אמנון כהן: בכנסת עשינו כשרות אחת שמתאימה לכל הזרמים הרבים שישנם פה.

אמנון כהן: אותו הדבר אפשר לעשות גם בצבא, להביא לשם את החומרא דחומרא ואז להגיד שזה לכולם.

אמנון כהן: אפשר להשתגע מ-11 כשרויות לכל חייל, זה בלתי אפשרי.

ישראל אייכלר: אדוני היושב-ראש, גם במידות למכנסיים אתה רוצה מידה אחת לכל החיילים?

ישראל אייכלר: אני מדבר בהומור, זה היה קוריוז.

ישראל אייכלר: דיברתי בהומור.

אמנון כהן: עם כל הכבוד, אני אומר ברצינות רבה שאי-אפשר להתמודד בצבא עם 11 כשרויות.

נפתלי בנט: בסוף הגיע החייל ה-12 והמפקד אמר: קח כסף, תקנה אוכל.

נפתלי בנט: לך ממני.

נפתלי בנט: נושא הגיל - אנחנו צריכים להתעקש ואני אעמוד על זה שגיל הפטור לא יעלה.

נפתלי בנט: יש לחץ גם מהצבא וגם כדי לעמוד ביעדי הגיוס וגם ביעדי השירות הלאומי או שירות האזרחי שכפופים לי.

נפתלי בנט: אסור לעשות את זה.

נפתלי בנט: כמה שיותר צעירים.

נפתלי בנט: מבחינתי, הדבר האידיאלי היה גיל יותר נמוך מגיל 22, אבל בשום אופן לא להעלות את הגיל.

נפתלי בנט: אני פונה לכולנו, ובטח בראש חודש אלול.

נפתלי בנט: אחד החסמים הכי גדולים זה אווירה קשה, אווירת לוחמה ואיבה.

נפתלי בנט: אני לא רוצה לפתוח עכשיו את הדבר הזה.

נפתלי בנט: אני לוקח על עצמי אחריות.

נפתלי בנט: אתם יודעים שכאשר אתה מצביע על מישהו אז שלוש אצבעות מפנות אליך.

נפתלי בנט: קודם כל, אנחנו כולנו צריכים להוריד את הרטוריקה.

נפתלי בנט: את זה אפשר להשאיר בכנסת, במליאה.

נפתלי בנט: אנחנו צריכים לעבוד.

נפתלי בנט: לסיכום, תודה על הדוח.

נפתלי בנט: הדוח הוא טוב.

נפתלי בנט: תיכף נתייחס לליקויים הספציפיים.

נפתלי בנט: אבל המצב השתנה מקצה לקצה.

נפתלי בנט: התחום היחיד שאני מנהל בו מעקב אישי כראש צוות מעקב שבועי זה התחום הזה.

נפתלי בנט: יש תחומים אחרים פעם בשבועיים.

נפתלי בנט: כל שבוע אני מכנס את כל צמרת המשרד על נושא שילוב חרדים בתעסוקה.

אמנון כהן: מי המוזמנים מהשטח?

נפתלי בנט: גם מהשטח, אנשי המפתח וכו'.

נפתלי בנט: עד כאן, תודה.

ישראל אייכלר: רק שאלת הבהרה.

ישראל אייכלר: הסכום הזה הוא לחרדים או לחרדים וערבים?

אמנון כהן: האם אתה מתכוון לחצי מיליארד?

ישראל אייכלר: כן.

נפתלי בנט: זה רק לחרדים.

נפתלי בנט: חוץ מזה יש תוכניות.

נפתלי בנט: אגב, הנושא של יותר נשים ערביות הוא גם נושא שמאוד קרוב לליבי ואני עובד עליו בעוצמה.

נפתלי בנט: ה-500 מיליון שדיברתי עליהם הם חדשים, הם ייעודיים רק לחרדים.

יעקב אשר: זה לא בתוספת על הקיים.

יעקב אשר: אם ניקח מה שהיה ב-2012, 2011, אני לא יודע אם זה יגיע לחמישה מיליארד בחמש שנים, אבל זה גם סכום.

ישראל אייכלר: מה שקרה בקדנציה הקודמת - דיברו על חרדים ונתנו את זה לאחרים.

אמנון כהן: תודה.

אמנון כהן: אנחנו פותחים את הדיון.

אמנון כהן: חבר הכנסת אוחיון אתה ראשון הדוברים.

יעקב אשר: תרשום אותי.

אמנון כהן: אתה רשום.

מנחם אליעזר מוזס: אני רשום?

אמנון כהן: כן.

אמנון כהן: לא ראשון, אבל רשום.

שמעון אוחיון: תודה רבה לך, אדוני היושב-ראש, אדוני השר.

שמעון אוחיון: באמת טוב שהדוח הזה מונח לפנינו.

שמעון אוחיון: הוא גם נותן לנו איזושהי פרופורציה מתאימה כדי להתבונן בבעיה, כפי שאמר השר, מעבר לזרקורים שהם אולי באולם המליאה.

שמעון אוחיון: כאן יש איזשהו התייחסות רצינית, יסודית למצב התעסוקה במגזר החרדי ומה עושה כל אחד ואחד, מה עושה באמת הממשלה, מה עושים המשרדים.

שמעון אוחיון: הדוח מדבר בעד עצמו.

שמעון אוחיון: ברגע שאותה ועדת משנה לא כוללת בדוח תוכנית פעולה וכאשר משרד התמ"ת בעצמו לא מקים מטה לעידוד תעסוקה בקרב האוכלוסייה על-פי אותה ועדה שקבעה את המדיניות של תעסוקה חרדית, זה כבר אומר דרשני.

שמעון אוחיון: כלומר, משרדי הממשלה בעניין הזה לא עמדו בהתחייבויותיהם.

שמעון אוחיון: יכול להיות שישנם פוליטיקאים שמכריזים הכרזות, תובעים תביעות, והדברים הללו לא באים לידי ביטוי.

שמעון אוחיון: אני מחזק את העניין הזה של השר שהולך להשקיע לעידוד התעסוקה, כולל הכשרה מקצועית.

שמעון אוחיון: כפי שאנחנו משקיעים בהכשרה מקצועית לא רק בשכר לימוד אלא גם בדמי קיום בקבוצות אחרות, אם המדינה מעוניינת לשלב את המגזר הזה אז שתשקיע גם שם.

שמעון אוחיון: אני מכיר שבמשרד החינוך, למשל, כשרוצים שילוב של קבוצה כזו או אחרת אז לא רק שהיא משלמת את שכר הלימוד אלא גם משלמת את דמי הקיום.

שמעון אוחיון: אם אנחנו מעוניינים בשילוב המגזר הזה במקצועות כפי שבאמת אתה אמרת, אדוני השר, לא רק במשפטים או במקצועות של מינהל עסקים וראיית חשבון באופן כללי, אלא גם במקצועות הסייבר אז אלה צריכים לעזוב משפחות ולהתמסר ללימודים וצריכים לעזור להם בדמי קיום, בעיקר להביא אותם.

שמעון אוחיון: אם משרד אחר מצא את הדברים הללו יכולים לעשות את זה גם במגזר הזה.

שמעון אוחיון: אני רוצה לשבח צה"ל בעקבות זאת.

שמעון אוחיון: הוא דוגמה ומופת לשילובם של חרדים שהגיעו במסגרת תעסוקתית ולא רק מסגרת של שירות כללי.

שמעון אוחיון: הביקור שהיה לנו בגלילות היה ביקור שנתן לי ממש השראה ותחושה טובה שהנה ישנם מוסדות בצה"ל שמוכנים לעשות הכול, כולל 11 כשרויות, כולל שהמפקד יוודא שחייל פלוני מתייצב לשיעור בגמרא בשעה אחת.

שמעון אוחיון: זה לא מתפקידו, אבל הוא עושה הכול ובלבד שהמגזר הזה ישתלב וימצא את מקומו.

שמעון אוחיון: ואם מותר לצטט את ראש אכ"א: אנחנו אוהבים אותם והם אוהבים אותנו.

שמעון אוחיון: זה הדבר היפה שאנחנו צריכים לשאוף אליו.

שמעון אוחיון: לא שמענו, אדוני היושב-ראש, התייחסות להכשרה בתוך ההשכלה הגבוהה.

שמעון אוחיון: כאן אני פונה לוות"ת ולנציג, תנו גם למגזר החרדי את המרחב שלו כדי שהוא יוכל להשתלב.

שמעון אוחיון: אם צריך שמישהו יבוא מבאר-שבע וילמד ויקבל חסות של אוניברסיטת ירושלים או אוניברסיטה אחרת זה לא כל כך חשוב כרגע - אותן רגולציות.

שמעון אוחיון: חכו להם, יש היום 7,000 שמשולבים בהשכלה הגבוהה.

שמעון אוחיון: אני מוטרד מזה שהגברת עדינה בר-שלום רב אומרת לי: מצרים את צעדיי.

שמעון אוחיון: נותנים עליי מגבלות בצורה כזאת שאני לא אוכל לקיים.

שמעון אוחיון: אין דבר יותר יפה מאשר להיות בטקס חלוקת תארים של בוגרי אוניברסיטה חרדית, מסגרת חרדית, כשהרב עובדיה יוסף יושב שם ומחלק תעודות אקדמאיות.

שמעון אוחיון: מה יותר קידוש השם ושילוב מדבר כזה?

שמעון אוחיון: צריך לקפוץ עליו, צריך לנצל את ההזדמנות.

שמעון אוחיון: אם ישנם תקציבים שנשארו שם אז באמת צריך לתבוע אותם וצריך לבקר את מי שלא טרח בעניין הזה כדי שגם החרדים יוכלו ליהנות גם מדמי קיום כדי שיוכלו ללמוד ולרכוש מקצוע אקדמי או אחר.

אמנון כהן: תודה רבה.

אמנון כהן: אנחנו נפנה כרגע לגברת מיכל צוק ממשרד הכלכלה.

אמנון כהן: אני מבקש ממך לעדכן אותנו.

אמנון כהן: אני מפנה אותך גם לדיון שהיה בוועדת הכספים ולפנייה של חבר הכנסת משה גפני שגם אני השתתפתי בה.

אמנון כהן: "ב-25.1.2012 נערכה ישיבה בהשתתפות שר התמ"ת דאז מר שלום שמחון.

אמנון כהן: .." יש מחויבות שלטונית כזאת.

אמנון כהן: השר התחלף ואולי השר הבא הוא יותר מוכשר.

אמנון כהן: אנחנו נראה את זה במעשים.

אמנון כהן: בסיכום הדיון הוא התחייב כי: כל החברות שיאושרו ללא צורך במכרז נוסף תוך ביטול ההגבלות הבירוקרטיות.

אמנון כהן: בנוסף, הוא הבהיר לגבי מכרז שיש ב-2012, וכל מה שהיה בשנה הקודמת לא יחזור על עצמו, כי היו הרבה בעיות ב-2011.

אמנון כהן: לא משנה איזה שנה זו תהיה, ההתחייבות נמצאת בפרוטוקול הישיבה.

אמנון כהן: בהמשך לישיבה האמורה, כל המפעלים קיבלו תשובה חיובית ובקשתם אושרה כפי שהתחייב השר, אבל בשלהי 2012 קיבלו שוב מפעלים רבים תשובות שליליות בניגוד להתחייבות שניתנה.

אמנון כהן: שוב הנימוק שנמסר למפעלים הוא חוסר התקציב.

אמנון כהן: חברת "הפניקס" שרצתה להעסיק המון עובדים גם לא נכנסה לזה.

אמנון כהן: כלומר, מצד אחד, אומרים כן, ומצד אחר אומרים לא.

אמנון כהן: אני חושב שזה נובע תמיד מזה שיש אפס בתקנה של התקציב ואי-אפשר היה להוציא.

אמנון כהן: אבל לאחר מכן למרות שיש התחייבות ויש תקציב והחשבת הכללית היתה צריכה לאשר את זה בוועדת חריגים, הבטיחו והבטיחו, אבל בסוף לא היה כלום.

אמנון כהן: זאת אומרת, אין פה מצב שהמפעלים יאמינו לנו כמדינה.

אמנון כהן: המפעלים התחייבו פה ואין המשכיות.

אמנון כהן: בהתחלה קיבלו אישור שהם עומדים בקריטריונים והכל בסדר, ופתאום מגלים שאין תקציב.

אמנון כהן: איך אפשר לעבוד כך?

אמנון כהן: מיכל צוק, השר הוא אומנם חדש אבל את לא חדשה.

אמנון כהן: תני לנו תשובות, בבקשה.

אמנון כהן: חלק בעלי מפעלים ביקשו להגיע לדיון הזה ואנחנו רוצים לצאת מפה גם עם איזושהי בשורה.

אמנון כהן: גברתי, בבקשה.

<מיכל צוק: בוקר טוב לכולם.

<מיכל צוק: בהמשך לדברי השר אני גם רוצה להציג בפניכם את תוכנית הפעולה שלנו לצורך שילוב בתעסוקה של המגזר החרדי וגם להתייחס לחלק מהנקודות שעלו בדוח הביקורת שחלקן למעשה כבר בא לידי ביטוי ופתרון בתוכנית שאנחנו נציג לפניכם.

<מיכל צוק: אנחנו הצגנו גם את התוכנית הזאת בפני אנשי מבקר המדינה על מנת שגם הם יכירו אותה

אמנון כהן: מיכל, בשדולה שלנו עלתה עוד נקודה וזה שהנציג שלך שיושב לצד שמאל, עמיחי, לא ידע להגיד לנו תשובה בסופו של דבר כמה סכום הוצא או יצא ממשרד התמ"ת שהיה לטובת אותם מפעלים.

אמנון כהן: לא ידעו להגיד את המספרים.

אמנון כהן: הוא אמר שהוא יבדוק, יבחן.

אמנון כהן: עד היום הוא בוחן והוא לא נתן לנו תשובה למרות שהוא אמר שהוא ייתן לנו תשובה, ייתן לנו תשובה.

אמנון כהן: אולי אין סכום.

אמנון כהן: תגידו אפס - שגם נדע.

אמנון כהן: אם אומרים חצי מיליארד שקל ובסוף לא מגיע שקל אז גם את זה אנחנו רוצים לדעת.

אמנון כהן: בסוף לא אמרו.

אמנון כהן: היועץ שלי התקשר עשרים פעם והוא אמר: כן, כן, אבל אין תשובה עד היום.

אמנון כהן: אני אומר את זה לפרוטוקול – מלפני חודשיים ועד היום אין תשובה.

אמנון כהן: אני גם לא יודע מה קורה.

<מיכל צוק: אני גם אתייחס לשאלות האלה, אבל אני כן רוצה להציג בפניכם את התוכנית שאנחנו משתדלים שהיא באמת תהיה גם מאוד סדורה וגם עולה בקנה אחד עם יעדי הממשלה.

<מיכל צוק: חשוב לי כן לציין כאן שהתוכנית הזאת היא גם תוכנית שהיא בסיס לשינויים גם בשל מה שציין השר קודם שאנחנו נלמד תוך כדי ונלווה את עצמנו ונראה מה עובד ומה לא עובד ובהתאם לזה נשנה את הפעילות בשטח, אבל גם בגלל שאנחנו לא כל כך יודעים איך יהיה זרם האנשים.

<מיכל צוק: אנחנו נמצאים היום בתהליך שהממשלה הגישה והניחה בפני הכנסת הצעת חוק שנקראת השוויון בנטל בכל הנושא של הגיוס לשירות צבאי.

<מיכל צוק: חלק מאוד מרכזי, ותיכף אני אציג אותו, של המתווה הזה מדבר למעשה על משהו אחר, בעצם על מתן פטור למספר מאוד גדול של בחורי ישיבות שעד היום נהנו מדחיית שירות.

<מיכל צוק: למעשה, הם יקבלו פטור והם יהיו קהל היעד הפוטנציאלי המאוד מרכזי שלנו בשילובם בתעסוקה.

<מיכל צוק: מאחר ויש שיח ציבורי שאנחנו לא יודעים לאן הוא ילך.

<מיכל צוק: אנחנו מאוד מעוניינים שהם יגיעו כמה שיותר אלינו ואנחנו גם נפעל באופן אקטיבי ונעשה reaching out ונפנה אל אותם אנשים ונציע להם את מה שיש לנו להציע ואני מיד אפרט בפניכם, עדיין יכול להיות שיש תהליכים שיגרמו דווקא להתכנסות של אותם בחורים לתוך הישיבות או לתוך המגזר החרדי.

<מיכל צוק: לכן לנו היה חשוב שתהיה תוכנית שהיא באמת גמישה ושנוכל לשנות אותה, ואני מיד מציגה את זה בפניכם.

<מיכל צוק: סעיפי החוק שנוגעים לתעסוקה שקשורים למתווה השוויון בנטל, וחשוב שתכירו גם בדיון הזה כי זה חלק מהכלים שמונחים בפנינו, זה קודם כל נושא הפטור, מה שקוראים לו בז'רגון וקיבלנו על זה הערות, אבל לא אנחנו המצאנו את הביטוי הזה ריקון הבריכה.

<מיכל צוק: זה בעצם אותו פטור למסה גדולה של בחורים או אברכים מגיל 22 ומעלה שיקבלו פטור עם כניסת החוק לתוקף ויהיו פנויים וזמינים לעבודה.

<מיכל צוק: מאחר ועד היום בעולם הישן של ההסדר הקודם החוקי הם נדרשו להיות המון המון שעות בישיבה וזה כמובן הקשה על היכול שלנו לסייע להם להשתלבות בעבודה ועל היכולת שלהם לעבוד.

<מיכל צוק: בנוסף, קבוצת יעד נוספת שלנו מתוך אותם אברכים זה מי שיהיה במועד חקיקת החוק בין גיל 18 ל-22 והוא הפוטנציאל - - -

אמנון כהן: תתקדמי הלאה, זה פחות חשוב לנו.

<מיכל צוק: רק שתדעו שגם לגביהם אם הם יקבלו פטור בגיל 24 אנחנו נטפל, ואנחנו גם נטפל בגברים שמשרתים בצבא או בשירות האזרחי.

<מיכל צוק: שאלתם על התקציב ועל מה מתבססת התוכנית ואני אציג כרגע בפניכם.

<מיכל צוק: יש לנו בהחלט תקציב של כחצי מיליארד שקלים לחמש שנים, 484 מיליון ליתר דיוק, שמתבסס על שלוש רגליים: תשתיות, מרכזי תעסוקה למעשה בתוכניות תשתיות שאני אציג תיכף, טיפול בפרט - - -

יעקב אשר: חמש שנים, מה חשבת?

ישראל אייכלר: אני חשבתי שזה חצי מיליארד לשנה.

ישראל אייכלר: בשנים קודמות היה כבר 140 מיליון אז מה עשינו?

<מיכל צוק: לא, אני מיד אענה לך על השאלה.

אמנון כהן: גם אני חשבתי לשנה.

ישראל אייכלר: גם אני חשבתי.

<קריאה: זה תקציב מגוחך.

יעקב אשר: אם זה היה לשנה לא היה צריך עכשיו את הדיון פה של ביקורת המדינה.

<קריאה: כמה עולה ההסבה, למשל?

אמנון כהן: בואו נשמע.

אמנון כהן: תנו למיכל לדבר ברצף.

אמנון כהן: תוך כדי אנחנו נלמד את הדברים.

אמנון כהן: אני מציע שכל אחד שיש לו הערה ירשום אותה ואז ניתן לכל אחד להתייחס.

<מיכל צוק: אני אומרת שוב, זה חצי מיליארד לחמש שנים, אבל מאפשר לנו לבסס שלוש רגליים של תוכנית שאני לא חושבת שהיא מגוחכת.

<מיכל צוק: אני חושבת שהיא מסתמכת על הניסיון המקצועי שלנו בשילוב אוכלוסיות רבות ומגוונות בעולם העבודה וגם בניסיון שיש לנו עם הסיוע לשילוב של חרדים.

אמנון כהן: אבל הניסיון שלכם לא טוב.

אמנון כהן: אין ניסיון, לא טוב.

<מיכל צוק: שנייה.

<מיכל צוק: חבר הכנסת אמנון כהן, אני מאוד אשמח לענות על כל השאלות אבל תנו לי טיפה להציג כי אני חושבת שהניסיון שלנו הוא לא הניסיון שלנו רק במגדל השן, הוא ניסיון שמשלב את גורמי השטח, את הקהילות המקומיות, את גורמי התעסוקה בשטח שיודעים והם גם מומחים בתעסוקה והם גם מומחים ומכירים את המגזר החרדי על הגוונים והשונות שבו ויודעים לגשת לשטח.

<מיכל צוק: אני אשמח בקצרה להציג.

אמנון כהן: מיכל, אני גם התרשמתי שאתם אפילו עדיין לא יודעים איזה ענפים זקוקים לכוח-אדם.

אמנון כהן: האם כמדינה עשיתם מיפוי צרכים לאיזה ענפים אנחנו רוצים לנווט אותם?

אמנון כהן: שאלו פה גם חברי כנסת.

אמנון כהן: האם אנחנו יודעים לאיזה נושאים אנחנו רוצים להכשיר אותם?

יעקב אשר: שר האוצר הציע לפני חודש שילכו להיות פועלי בניין.

<מיכל צוק: אני מיד מציגה ואני אתייחס גם לסוגיה הזאת.

<מיכל צוק: אני רושמת בפניי.

<מיכל צוק: יש לנו שלוש רגליים: טיפול בפרט שאני אפרט בהמשך, טיפול בצד המעסיקים, בביקוש לעובדים, והתשתיות.

<מיכל צוק: כפי שאמרנו, בשלב הראשון אנחנו מדברים במסה המאוד גדולה שתקבל פטור משירות צבאי בחודשים הקרובים ואחר כך בזרם או המשתחררים מהצבא או מי שיקבל פטור והפונים האחרים שיגיעו אלינו מהמגזר החרדי.

<מיכל צוק: לגבי משמעות גילאי הפטור ציין כבר השר.

<מיכל צוק: ככל שהגיל צעיר יותר כפי שיש בהצעת הממשלה זה מאפשר לנו לסייע בצורה יותר טובה.

<מיכל צוק: גם הכשרה מקצועית, ההשקעה בהון האנושי, הניסיון התעסוקתי של אותו אדם ואופק הקידום שלו ושנות העבודה שלו יהיה מיטבי ואני חושבת שזה דבר מאוד חשוב.

<מיכל צוק: מה שאמרתי לכם קודם וזה כן לגבי השאלה האם זה חצי מיליארד שקל לשנה או לחמש שנים – התוכנית היא רב-שנתית לחמש שנים.

<מיכל צוק: עדיין יש לנו הבנה עם משרד האוצר על גמישות.

<מיכל צוק: לצורך העניין, אם בשנה הקרובה או בשנה הבאה יגיעו כל אותם אנשים שאנחנו חושבים שההגעה שלהם לטיפול שלנו תתפרס על יותר שנים, אבל אם כולם יגיעו ב-2014 לצורך העניין יש לנו הבנה שאנחנו יכולים להוציא את כל החצי מיליארד בשנה אחת ואחר כך אנחנו נעשה משא-ומתן תקציבי נוסף, כך שבהחלט יש לנו גמישות.

<מיכל צוק: יש לנו גמישות גם לכיוון השני שהיא לא פחות חשובה.

<מיכל צוק: במידה ולא יגיעו אותם אנשים ושאנחנו לא ננצל את מלוא המשאבים בשל מה שתיארתי לכם קודם בשיח הציבורי, הכסף לא הולך לאיבוד.

<מיכל צוק: הוא יעבור איתנו לשנים הבאות.

אמנון כהן: אני רוצה שתביאו תקציב נוסף, מה זה "יעבור"?

אמנון כהן: אנחנו רוצים תוך שנה לגמור את החצי מיליארד ואז לבקש עוד תקציב, נכון כבוד השר?

אמנון כהן: אני אעזור לך בוועדת הכספים.

<מיכל צוק: אני מאוד אשמח.

<מיכל צוק: אם יגיעו כל אותם האנשים ולא יתכנסו בתוך המגזר אנחנו בהחלט נדע לבצע את המהלכים האלה.

נפתלי בנט: ההוראה שלי ואת זה יודעת מיכל היטב - מה יהיה עוד ארבע-חמש שנים זה עוד ארבע-חמש שנים - כרגע יש חצי מיליארד.

נפתלי בנט: יש את הגמישות למשוך את זה, להקדים את זה.

נפתלי בנט: לא בגלל כסף להימנע מעוד איזושהי פעולה שיכולה להביא חרדים.

יעקב אשר: האם יש בחדר מישהו מהאוצר?

אמנון כהן: בטח, כן.

אמנון כהן: בלי אוצר אי-אפשר לזוז פה.

יעקב אשר: אם הם שותקים כנראה שהם מסכימים.

יעקב אשר: לא נראה לי כל כך, אבל - - -

<מיכל צוק: זה הסיכום שלנו.

אמנון כהן: כמה השקענו במפעלים האלה שנתנו להם התחייבות שיעסיקו ויקבלו?

<מיכל צוק: אני מיד אתייחס למסלול תעסוקה, אני בכל זאת רצו להציג את התוכנית כי שאלו אותנו, וזה אנשי משרד המבקר והדוח שמונח לפניכם, איזה תוכנית אתם עושים, ואני מבקש להציג.

<מיכל צוק: לגבי התשתיות – מה שאנחנו הולכים לעשות בחודשים הקרובים זה בעצם לפרוס ברמה הארצית מגוון של תשתיות.

<מיכל צוק: הדבר הראשון שאנחנו נקים זה שיהיה קודם כל מוקד מידע טלפוני ואתר אינטרנט שיוכלו לתת מענה מהיר וזמין למי שבאמת לא רוצה בשלב הראשון להיחשף ולהגיע למרכז תעסוקה.

אמנון כהן: אבל יש ציבורים שאין להם נגישות לאינטרנט.

אמנון כהן: דיברו על זה גם בשדולה.

<מיכל צוק: אני מיד אגיד מה אנחנו עושים עבורם.

<מיכל צוק: אנחנו לא נבסס את הכול, זה כלי נוסף.

<מיכל צוק: אנחנו עדיין רוצים שיהיה אתר אינטרנט ומוקד טלפוני כדי שמישהו יוכל להרים טלפון ולהגיד שהוא גבר חרדי שרוצה עכשיו להשתלב בעבודה והוא שואל מה עליו לעשות ולמי הוא פונה - שיהיה את המידע גם באתר האינטרנט וגם במוקד מידע טלפוני.

נפתלי בנט: הטלפניות תהיינה חרדיות בשביל ההיכרות עם הפונים.

<מיכל צוק: דבר נוסף שאנחנו עושים הוא שאנחנו פורסים בצורה ארצית ורחבה מרכזי תעסוקה.

<מיכל צוק: הדבר הראשון שיקום וכבר קם ואנחנו בשלבים הסופיים של פתיחתו זה מרכז תעסוקה בבני-ברק.

יעקב אשר: - - -

<מיכל צוק: דווקא אתה כל כך עזרת לנו בקידום הנושא.

<מיכל צוק: אנחנו בהתקשרות עם עיריית בני-ברק במטרה להקים ולדעתי הם קמים וכבר בספטמבר או באוקטובר יהיה לנו מרכז פעיל שם שהוא מרחיב את הפעילות הקיימת של המרכז הקיים והוא יודע לטפל בכ-2,000 בשנה.

<מיכל צוק: למעשה, מרכז תעסוקה, וזה נכון לגבי כל התשתיות שאנחנו עושים הוא One Stop Center.

<מיכל צוק: זה אומר שיש שם צוות שיודע, מצד אחד, להתערות ולהכיר את המגזר הספציפי ואת הקהילה המקומית ואת הצרכים המקומיים שלה.

<מיכל צוק: מצד שני, הוא מומחה בתעסוקה והוא יודע לתת את המעטפת הנדרשת של אבחון תעסוקתי ושל הכוונה תעסוקתית ושל כישורים רכים, אם צריך השלמות באנגלית ובמתמטיקה ובמחשבים וכיוצא בזאת, וגם להכווין להכשרות שאנחנו נותנים, או הכשרות מקצועיות או ללימודים.

<מיכל צוק: שאלתם על לימודים אקדמיים - גם להכוונה לתשתיות שוות"ת מקימה ומפעילה של השכלה אקדמית.

<מיכל צוק: בתוך המרכז הזה מצוי צוות מאוד מיומן שזה התפקיד שלו, ללוות מצד אחד את הפרט במסע שלו לתוך עולם העבודה בסגירת החסמים שיש לו.

<מיכל צוק: יש הרבה, בעיקר במגזר החרדי, בעיקר לגברים פערים מאוד גדולים מבחינת השכלה.

יעקב אשר: גם מרכז טיפוח יזמות לעסקים.

<מיכל צוק: נכון.

<מיכל צוק: בבני-ברק יש גם מעטפת נוספת של הקשר עם טיפוח היזמות.

באסל גטאס: מה היעד שלכם?

באסל גטאס: כמה אנשים לשים?

<מיכל צוק: שנייה.

<מיכל צוק: בבני-ברק בשלב הזה אנחנו מכוונים ל-2,000 איש בשנה.

<מיכל צוק: התחלנו לדבר עכשיו עם עיריית בני-ברק ואנחנו נעשה הסכמה שבמידה שיגיעו יותר ואנחנו נראה שהתשתית הזאת מתמלאת אנחנו נרחיב את המשאבים הממשלתיים לטובתם כדי שהם יוכלו להרחיב את הצוות ואת הפעילות, זה דבר אחד.

<מיכל צוק: מה שאנחנו מקימים בבני-ברק עומד לפעול בשלב הבא בעוד מספר חודשים גם בירושלים.

<מיכל צוק: גם בירושלים יש לנו מרכז תעסוקה מאוד מאוד גדול שאמור לקלוט כ-4,000 אנשים בשנה ולתת את אותו מגוון שירותים שפירטתי קודם.

<מיכל צוק: השלב הבא שאנחנו עושים זה מרכזי מפתח.

<מיכל צוק: אלו מרכזים שהיום נמצאים וזה פעילות משותפת שלנו ושל הג'וינט באמצעות תב"ת, וזה בעצם המודל הגרעיני שעל בסיסו אנחנו מרחיבים עכשיו את כל הפעילות.

<מיכל צוק: מרכז מפתח היום מרכזים קטנים.

<מיכל צוק: אנחנו הולכים להרחיב את הפעולה שלהם ובעצם להכפיל את ההיקפים שהם יכולים לטפל, ובמקביל לפתוח עוד שני מרכזים נוספים: אחד במודיעין עילית ואחד בנגב הצפוני ששם אין מרכזי מפתח היום ואין לנו כיסוי טוב.

<מיכל צוק: המרכזים האלה חשובים לנו בשני אופנים: דבר ראשון, הם כמו באפר ראשוני.

<מיכל צוק: אם במסגרת התהליך שתיארתי לכם של שוויון בנטל יגיעו המון אנשים לרחבי הארץ אז מה שאנחנו נרצה לעשות זה שמרכזי מפתח יוכלו לתת להם את המענה הראשוני במקביל לזה שאני תיכף אציין בפניכם איזה מענה נוסף אנחנו פותחים.

<מיכל צוק: אבל, ולא פחות חשוב מזה, הטיפול שלנו במגזר החרדי, והמגזר החרדי באופן כללי הוא לא מורכב רק מאותם אנשים שהם היעד של התוכנית של השוויון בנטל, יש גם גברים מבוגרים יותר ויש גם נשים, לכן התשתיות האלה של מפתח שיהיו פרוסות ברחבי הארץ יוכלו לאפשר לנו לתת מענה גם לאותן אוכלוסיות.

<מיכל צוק: אז בשלב הראשון זה באמת ההרחבה, היא באפר כדי לאפשר לנו לא לעמוד חסרי תשתיות עם השחרור מהשירות הצבאי.

<מיכל צוק: ומהצד השני, יאפשר לנו להמשיך לתת את אותם שירותים לכל מגוון האוכלוסיות במגזר החרדי.

<מיכל צוק: הדבר הנוסף שאנחנו הולכים לעשות ואנחנו עכשיו עובדים עליו וכשזה יהיה מוכן אנחנו נפרסם זה בעצם תוכנית ייעודית, מכרז ייעודי להקמת מספר תשתיות ברחבי הארץ שיטפלו באופן ייעודי באותם גברים שמשתחררים מהשוויון בנטל, חוץ ממי שיטפלו המרכזים האחרים בירושלים ובבני-ברק.

<מיכל צוק: לכן, נצטרך לתת כיסוי גם לצפון, גם לדרום וגם למרכז, כשבעיקר במרכז מתרכזת האוכלוסייה החרדית, אבל יש גם ריכוזים בצפון ובדרום.

<מיכל צוק: אנחנו ישבנו ואנחנו נתאים את המשאבים לתשתיות האלה ולירושלים ולבני-ברק ולמפתח כך שבעצם הם יוכלו לתת מענה לכל אותם אנשים שאנחנו יודעים שצפויים לקחת חלק בתוכנית הזאת של השוויון בנטל.

<מיכל צוק: ולמה אנחנו יודעים?

<מיכל צוק: כי אנחנו גם בחקיקה וגם בהחלטות הממשלה ובהידברות שלנו עם הצבא אמרנו שאם אנחנו לא נדע מי האנשים האלה אנחנו לא נוכל לפנות אליהם ולא נוכל להיות אקטיביים בתהליך.

<מיכל צוק: נשב ונחכה שאולי הם יבואו אלינו.

<מיכל צוק: היתה הבנה בממשלה, וזו גם הצעת החוק שמונחת לדיון בפני הכנסת, שאנחנו נוכל לקבל מידע מי האנשים, איפה הם נמצאים, כדי שנוכל קודם כל ליצור איתם קשר באופן יזום ולהציף בפניהם איזה פעולות אנחנו יודעים לעשות ואיך אנחנו יודעים ללוות אותם ולהושיט להם יד בכניסתם לעולם העבודה.

מנחם אליעזר מוזס: איזה הצעת חוק?

מנחם אליעזר מוזס: איך זה נקרא?

מנחם אליעזר מוזס: של השירות האזרחי?

<מיכל צוק: הצעת החוק של השוויון בנטל.

<מיכל צוק: זה ביחד, שירות אזרחי ושירות צבאי.

<מיכל צוק: זה בא כחבילה אחת שנדונה כרגע בוועדה מיוחדת.

<מיכל צוק: שם יאפשרו לנו מבחינה חוקית לקבל את כל המידע וגם להעביר אותו לגופי השטח שלנו כדי שבאמת נוכל לעשות את הפעילות הזאת שהיא פעילות שמאפשרת לנו להגיע לכל מי שהוא פוטנציאלי להשתלב בעולם העבודה ולהציע לו את מגוון הכלים שאתה מכיר מצוין.

<מיכל צוק: מה עוד חשוב לנו להגיד?

<מיכל צוק: אנחנו סיכמנו עם הצבא שהפטור מהשירות הצבאי ייעשה בתיאום איתנו כשבתיאום אנחנו רוצים שני דברים: האחד, שיהיה באמת דירוג.

<מיכל צוק: לא כל אותם 20,000 ומשהו בחורים ישתחררו ביום אחד אלא שתהיה פריסה לאורך מספר חודשים, ושהפטור יהיה גם בהלימה לתשתיות הגיאוגרפיות, לתשתיות תעסוקה, שלא יהיה מצב שאנחנו משחררים אנשים מבלי שבשטח יש גופי תעסוקה שיודעים לתת להם את המענה התעסוקתי.

<מיכל צוק: על זה יש לנו הסכמה עם הצבא ואנחנו עובדים בימים אלה כדי להגיע למתווה שברגע שהצעת החוק תאושר אנחנו נוכל להיות כבר עם מתווה מוכן שהולם גם את הצעת החוק וגם את תשתיות התעסוקה שאנחנו מקדמים והסברתי לכם קודם.

<מיכל צוק: כשאנחנו בונים את התוכנית שלנו אנחנו כרגע אומדנים.

<מיכל צוק: אנחנו יושבים ומתייעצים עם הרבה גופים בשטח ועם הרבה אנשים כדי לדעת מה הם חושבים מה תהיה ההתעניינות בתוכניות התעסוקה.

<מיכל צוק: יש כרגע איזשהו מודל וכמו שאמרתי לכם זה לא מודל שאנחנו אומרים עכשיו: זה בטוח מה שיהיה.

<מיכל צוק: זה המודל שעל בסיסו הכנו את התוכנית ואת הפריסה של התשתיות כשאנחנו מניחים שחלק מאותם אנשים יישארו בישיבות ולא יתעניינו, בוודאי לא בשלב הראשון, בעבודה.

<מיכל צוק: מצד שני, אנחנו מעריכים שאחוזים כאלה ואחרים בצורה של שנה, שנתיים ושלוש כן יגיעו ויתעניינו בעולם העבודה.

<מיכל צוק: עלתה כאן השאלה האם המדינה עושה הכול או השטח עושה את שלו.

<מיכל צוק: אנחנו חושבים שיש שילוב של השניים.

<מיכל צוק: אנחנו נמצאים בשטח עם גופים שמומחים בתעסוקה ומכירים את העולם החרדי וידעו ליזום את הפנייה ולתת את הכלים והמעטפת.

<מיכל צוק: אבל אין ספק שלא אנחנו בתשתיות האלה נעשה מאה אחוז מהאנשים.

<מיכל צוק: יש גם שוק חופשי ויש אנשים שהשילוב שלהם בתעסוקה, גם מקרב המגזר החרדי, כאלה שכבר למדו לימודים אקדמאיים או מוכשרים מקצועית, כי אנחנו לא מתחילים את הטיפול שלנו, וגם המגזר החרדי לא מתחיל, היום.

<מיכל צוק: חלקם למדו, חלקם כבר עובדים, חלקם מכירים יותר את עולם העבודה.

<מיכל צוק: אנחנו מכינים שתהיה איזושהי חלוקה שחלק ישתלבו עצמאית, חלק יידרשו לסיוע יותר קטן שלנו וחלק יידרשו באמת לתוכנית יותר משמעותית ועתירת משאבים ואנחנו נהיה ערוכים גם וגם.

<מיכל צוק: אגב, אנחנו גם הולכים לטפל וזה גם קבוצת יעד.

<מיכל צוק: היתה קבוצה של כ-11,000 אברכים שקיבלה פטור לפני כשנתיים, ב-2011, ולגביה לנו לא היה מידע.

<מיכל צוק: זה הבדל מאוד משמעותי מול מה שיהיה עכשיו.

<מיכל צוק: לא ידענו מי הם ובאמת לא יכולנו לעשות פעילות אקטיבית לגביהם.

<מיכל צוק: זה היה חלק מהפקת הלקחים שלנו - שנדרש לנו מידע כדי שנוכל להעביר אותו לגופי השטח שיוכלו לפנות לאותם אנשים.

<מיכל צוק: שם באמת הנתונים על שיעורי התעסוקה ושיעורי ההשתלבות בתעסוקה הם פחותים מהיעדים שאנחנו מציבים לעצמנו.

<מיכל צוק: בנוסף, כפי שאמרתי קודם, אנחנו מעריכים שחלק מאותם גברים של המגזר החרדי ששירתו שירות צבאי או שירות אזרחי יגיעו גם כן לטיפול המרכזים שלנו.

<מיכל צוק: אגב, שם נתוני השילוב בתעסוקה הם הרבה הרבה יותר גבוהים.

<מיכל צוק: מי שסיים את השירות הצבאי והשירות האזרחי יותר קל השילוב שלו בעולם העבודה.

<מיכל צוק: אנחנו יושבים ונערכים.

<מיכל צוק: בישיבות המעקב שהשר ציין קודם אנחנו מסתכלים ממש על איזשהו גנט שאנחנו אומרים: מה אנחנו צריכים בחודש הקרוב, ברבעון הקרוב וכו'.

<מיכל צוק: אנחנו כל הזמן משנים את הדבר וזה בהתאם להתפתחויות בשטח.

<מיכל צוק: אבל בהחלט יש לנו תוכנית שבאה ומראה אם ישתחררו כך וכך אנשים ברבעון מסוים, איך אנחנו פרוסים עם תשתיות ותוכניות התעסוקה שלנו ובהתאם לזה אנחנו מקימים אותם.

<מיכל צוק: לא הכול כבר קיים בשטח.

<מיכל צוק: יש התקשרויות שצריך לעשות, מכרזים שצריך לפרסם ותהליכים כאלה.

<מיכל צוק: זה פחות או יותר מה שאנחנו עושים בתחום של תשתיות התעסוקה.

<מיכל צוק: מה שלא ציינתי קודם וזה אבן הקישור לנושא של צד המעסיקים, גם בתוך תשתיות התעסוקה הם לא עובדים רק עם צד ההיצע, כלומר, עם מי שמעוניין להיכנס לשוק העבודה, אלא יש גם קשרי מעסיקים והם עובדים גם המעסיקים והם גוף שמסייע לנו לעשות את החיבור כי בסוף אנחנו צריכים גם לתת פתרון לפרט ולקדם אותו לעולם העבודה ולהתגבר על החסמים שלו ומה שחסר לו בעולם העבודה שזה הרבה פעמים השכלה וניסיון תעסוקתי וכישורים רכים, ומהצד השני, אנחנו צריכים לעבוד גם עם המעסיקים.

<מיכל צוק: אז גם בתשתיות התעסוקה יש פעילות עם המעסיקים וזה גורם מאוד חשוב שיודע לחבר את הביקוש להיצע, וגם אנחנו, וזה הרגל השנייה של התוכנית, הולכים לעשות תוכניות של המעסיקים לעידוד הביקוש.

<מיכל צוק: כאן יש לנו 120 מיליון שקל מתוך אותו חצי מיליארד לתקופה הראשונה.

<מיכל צוק: הדבר הראשון שחשוב לי לציין זה שאנחנו מייצרים את התוכניות בתהליך משותף עם המעסיקים.

<מיכל צוק: אנחנו כבר בשלב הראשון ישבנו.

<מיכל צוק: נמצאת פה מור שמגר שמלווה אותנו מטעם התאחדות התעשיינים ואנחנו עובדים יחד עם לשכת התיאום.

<מיכל צוק: ישבנו כבר וסיכמנו שצריך לעשות איזשהו סקר ולשמוע את המעסיקים עצמם.

אמנון כהן: מי עושה את הסקר?

אמנון כהן: אתם או הם?

<מיכל צוק: אנחנו נעשה את זה בשיתוף כי אני חושבת שיש להם ואני חושבת שמור תוכל להתייחס.

<מיכל צוק: יש ידע מאוד גדול בהתאחדויות וגם מאוד חשוב גם ליושב-ראש לשכת התיאום צביקה אורן להיות שותף מאוד משמעותי במהלך הזה כי אין ספק שיש כאן מהלך לאומי מאוד חשוב והזדמנות מאוד גדולה.

אמנון כהן: כרגע אין מיפוי, צריך להיכנס לתהליך.

<מיכל צוק: השר ציין קודם את האתר.

<מיכל צוק: לנו יש לנו מיפוי סטטיסטי.

<מיכל צוק: אנחנו יודעים היום להגיד איזה משרות חסרות במשק, מה המעסיקים מבקשים, אפילו מה השכר שבהם הם מפרסמים את המשרות הפנויות וגם בפריסה מחוזית.

<מיכל צוק: אבל זה נתונים סטטיסטיים ואני בהחלט מזמינה אתכם להתרשם.

<מיכל צוק: זה בהחלט נותן אינדיקציה.

אמנון כהן: נניח שקבוצה של אלף איש מבני-ברק עברה את כל המיפוי ואתה רוצה לתת להם מקצוע.

אמנון כהן: איזה מקצוע את נותנת לפי צורכי השוק?

אמנון כהן: האם יש לך בנק של צרכים של המשק?

<מיכל צוק: יש לנו את הצרכים ברמה הסטטיסטית.

אמנון כהן: עזבי אותי מסטטיסטיקות.

<מיכל צוק: מה שאנחנו הולכים לעשות זה בדיוק לעשות את הקונקרטיזציה - לבוא עם מעסיקים ספציפיים ולדעת מה אתם צריכים כדי - - -

אמנון כהן: היום אין לך את זה, זה מה שאני שואל.

יעקב אשר: לא.

יעקב אשר: המקום היחיד שאליו היא יכולה לשלוח את הבן-אדם זה ללשכת הסטטיסטיקה כרגע.

יעקב אשר: היא צריכה להתחיל לעשות עבודה.

<מיכל צוק: לא.

<מיכל צוק: יש לנו בשטח, גם במפתח הקיימים, יש לכל אחד מגופי השטח שצריכים - - - את המאגר.

<מיכל צוק: אין לנו משהו רחב.

יעקב אשר: אין לה מאגר של ביקושים, נקודה.

אמנון כהן: אתם המשרד הייעודי שצריך למלא את צורכי המשק מבחינה תעסוקתית כדי שלא נגיע למצב שבו יהיו לנו חסרות ידיים בתחומים מסוימים.

אמנון כהן: בחקלאות ובבנייה חסרות לנו ידיים.

אמנון כהן: צריך לראות שיהיו ידיים עובדות גם בתחומים פשוטים ביותר כמו חרטות, כרסמות ועובדי CNC.

אמנון כהן: אם אין לך תחזית לגבי צורכי המשק בשנים הבאות, חמש עד עשר שנים, אז אנחנו נתעסק כל הזמן בסטטיסטיקות.

אמנון כהן: אנשים ירצו לעבוד, הם ילמדו מקצועות שלא נדרשים למשק.

אמנון כהן: המדינה שהשקיעה בהשכלה שלהם תשלם להם דמי אבטלה כי הם לא מצאו עבודה.

אמנון כהן: זה הא' וב' של העבודה.

אמנון כהן: קודם כל תגידי מהי תוכנית החומש שלך היום לגבי הצרכים ואז נערכים לזה כך שכל הפונקציות ימולאו מבלי לבזבז כסף ציבורי.

אמנון כהן: אין צורך בהכשרה מקצועית בקורס שאין לגביו שום ביקוש בעבודה.

אמנון כהן: אני לא צריך עורכי-דין שיעבדו בעבודה שהם בכלל לא למדו אותה.

אמנון כהן: צריך שיהיה משהו ייעודי.

<מיכל צוק: כן, מה שאתה אומר זה מה שאני כיניתי סטטיסטי.

<מיכל צוק: אנחנו בהחלט יודעים היום לבוא ולהגיד גם באזורים בארץ איזה מקצועות נדרשים, אפילו ממש עם איזשהו מדד של הביקוש.

<מיכל צוק: כלומר, מה יותר מבוקש ומה פחות מבוקש עם שקלולים של השכר.

<מיכל צוק: את זה בהחלט יש לנו.

<מיכל צוק: השלב הבא, וכאן זה כדי לעשות אותו ספציפי, צריך ללכת גם למעסיק ספציפי ולחבר אליו את העובדים הספציפים.

<מיכל צוק: זה מה שאני אומרת בסקר המעסיקים שאנחנו עושים.

<מיכל צוק: השלב שאתה מדבר עליו זה לא תחזית לחמש שנים כי כאן האמת אחרי הרבה שעות של ניסיונות לא הצלחנו לזהות מקום שבו עושים תחזיות של ביקוש של חמש שנים.

<מיכל צוק: אפילו העסקים לא יודעים להגיד את זה.

<מיכל צוק: מה שאנחנו עושים עכשיו זה מזהים קודם כל את הצרכים שיש לנו היום, ויש מחסור בהרבה מקצועות, גם יצרניים כמו שציינת קודם, ואנחנו יודעים למפות את זה.

<מיכל צוק: ומה שאנחנו יודעים כן לעשות זה אם הממשלה עכשיו תיקח כיוון מסוים, נניח סייבר, אנחנו נדע גם את זה לשקלל ויהיו צרכים.

<מיכל צוק: אבל זה בהחלט יש לנו, זה מה שקראתי ברמה הסטטיסטית.

<מיכל צוק: כן, זה ברמה של מחוזות, אזורים בארץ.

<מיכל צוק: אנחנו ממש יודעים למפות מבין כל משלחי היד של הלמ"ס מה חסר, כמה חסר, כמה משרות, וזה על-פי סקרי מעסיקים הכלליים.

<מיכל צוק: מה שאנחנו צריכים היום בשביל התוכניות הספציפיות האלה של שילוב חרדים זה למצוא את המעסיקים הספציפיים שאומרים: לי חסר כך וכך ידיים עובדות במפעל שלי, ומה שאני מחפש זה אנשים שההשכלה שלהם או ההכשרה שלהם או הניסיון שלהם זה א', ב' ו-ג', ולעשות את החיבור הזה.

אמנון כהן: השוק הוא גם דינמי, אנשים פורשים מעבודה.

אמנון כהן: אתה יודע שבשנה כזו וכזו יפרשו כך וכך אנשים מענף זה וזה.

אמנון כהן: כלומר, צריך להכין את האנשים לדברים האלה.

אמנון כהן: אלו לא דברים שאתה לא יכול לדעת, בטח שאתה יכול לדעת.

<מיכל צוק: נכון, מסכימה.

אמנון כהן: לכן, ההיערכות צריכה להיות כזאת שאני כבר מכין את התשתית שלי ומכין בפעולות שהמדינה עושה את האנשים לדברים האלה.

<מיכל צוק: אני מיד אתייחס גם בהכשרה איך אנחנו מנסים גם לעשות את ההתאמה הזאת שאתה מדבר עליה.

<מיכל צוק: בכל מקרה, אנחנו עובדים בשיתוף עם ארגוני המעסיקים כדי לקבל באמת גם את המידע מהם וגם באמת את האינפוטים ואת הידע שיש להם כי בלי מעסיקים בסוף גם כן לא נצליח לשלב בעבודה.

<מיכל צוק: דיברתם קודם על מסלול תעסוקה ואנחנו קיבלנו לאורך התקופה הרבה ריקושטים והרבה ביקורת על כך שמדובר במסלולים ארוכים ובירוקרטים וכיוצא באלה.

<מיכל צוק: בימים אלה אנחנו עובדים ממש על נוהל חדש שיהיה הרבה יותר גמיש והרבה יותר ידידותי והרבה פחות קשה ליישום ולמימוש ואוכלוסיית היעד שלו תהיה אוכלוסיית היעד שתיארתי קודם.

<מיכל צוק: זה כמובן לא מייתר, ושאלתם קודם: מה עושים עוד?

<מיכל צוק: אנחנו לא פוגעים בשאר מסלולי התעסוקה, הם ימשיכו לרוץ.

<מיכל צוק: כאן אנחנו נדבר על מסלול ייעודי לתוכנית הזאת של שילוב הגברים החרדים בעבודה.

<מיכל צוק: בנוסף, אני חושבת שיהיה חשוב - אנחנו עוד לא התחלנו אבל אנחנו נגיע גם לזה – לעשות גם איזשהו קמפיין ופנייה למעסיקים באמת כדי להכשיר את הלבבות במקום בו יש דעות קדומות או חששות בפני גם המעסיקים כדי לקלוט את אותם עובדים.

<מיכל צוק: אלה הדברים המרכזיים שאנחנו עובדים עליהם.

יעקב אשר: התקציב הזה הוא כולל התמרוץ למעסיקים עצמם?

<מיכל צוק: כן.

יעקב אשר: אם קודם היושב-ראש הביא פה מסמך על ישיבה שהיתה בוועדת כספים שהיה חסר לשנת 2013, היה צריך לאשר 50 מיליון, זאת אומרת שהתקציב השנתי כדי לתמרץ עסקים הוא 50 מיליון.

יעקב אשר: 120 מיליון שקל לחמש שנים זה הרבה פחות ממה שהיה בעבר, אם אני יודע חשבון בלי ליב"ה.

מיקי רוזנטל: גם אני רוצה לשאול שאלות לגבי המספרים.

מיקי רוזנטל: נניח, 100 מיליון לשנה.

מיקי רוזנטל: האם יש לכם הערכות מספריות כמה עולה להסב אדם למקצועות?

מיקי רוזנטל: כמה עולה לקלוט אותו?

<מיכל צוק: כן.

מיקי רוזנטל: לגבי כמה אנשים מדברים?

<מיכל צוק: בסדר גודל אנחנו מעריכים שבאותו חומש מתוך הפוטנציאל שלתשתיות שלנו כמו שאמרתי זה לא יהיה כל הפוטנציאל, אבל אנחנו מעריכים שסדר גודל של כ-24,000 איש התשתיות שלנו בזרם הקיים ובאומדנים ובנתונים שהראיתי קודם אנחנו ניגע בהם בחמש שנים.

<מיכל צוק: אבל חוץ מזה אנחנו מעריכים שחלק מהשוק יעשה את שלו, כי בסוף הממשלה מניעה גלגל ואחר כך אם אנחנו נוגעים בכמה מעסיקים ויש כלים ומעסיקים רואים שאפשר להעסיק וגם גברים חרדים רואים שאפשר, או דרך תשתיות התעסוקה או לא, אנחנו מעריכים ששם זה יהיה סדר גודל של כ-38,000.

<מיכל צוק: אני מדגישה עוד פעם, זה אומדנים ראשוניים.

יעקב אשר: אם זה 38,000 על תקציב של חצי מיליארד - - -

מיקי רוזנטל: תתחיל לרשום את הדוח הבא.

יעקב אשר: אפשר להתחיל לרשום את הדוח הבא והוא יהיה הרבה יותר גדול.

יעקב אשר: רציתי להשתמש פה בטרמינולוגיה שאמר ראש הממשלה בדיון שהחלק הראשון לא יהיה והחלק השני לא נכון.

יעקב אשר: משהו פה לא מסתדר.

יעקב אשר: אני חושב שהרצון הזה לקפוץ למספרים כאלה גדולים בסך הכול ימית בסוף את העבודה עצמה.

אמנון כהן: לא, לא.

אמנון כהן: השר אמר שזה לחומש אבל בריצה.

אמנון כהן: אם אנחנו הולכים ותוך שנה וחצי, שנתיים, הכסף הולך להיגמר יש לו מספיק יכולות עם השותפים שלו ביחד לגייס תקציבים נוספים להמשך פעילות שיגיעו למיליארד, מיליארד וחצי.

אמנון כהן: המטרה היא קדושה, המטרה היא שאנחנו נניע את התהליך ואני מבין את הדברים האלה.

אמנון כהן: לכן גברת מיכל, תמשיכי.

<מיכל צוק: אני רק רוצה להגיד עוד הפעם לגבי המספרים.

<מיכל צוק: זה אומדנים שאנחנו עושים והיום זה מה שמונח בפניי.

<מיכל צוק: על בסיס זה אנחנו עושים את התוכנית.

<מיכל צוק: אנחנו ממש כל הזמן משנים כי אנחנו מקבלים אינדיקציות כל פעם כאלה ואחרות על שינויים.

מנחם אליעזר מוזס: אדוני היושב ראש, אדוני השר, העברתי לשר ביום חמישי שעבר נתון שהלמ"ס פרסם שיש סך הכול 64,000 מקומות עבודה פנויים, ולא צווארון לבן, אלא כולל זגגים וטייחים וטפסנים – 64,000.

מנחם אליעזר מוזס: יש 254,000 דורשי עבודה.

מנחם אליעזר מוזס: אני שואל אותך, יש כאן כבר פער של 200,000.

מנחם אליעזר מוזס: לאיפה יגיעו כל החרדים האלה?

מנחם אליעזר מוזס: יש 200,000 דורשי עבודה עוד לפניהם.

מנחם אליעזר מוזס: האם אפשר להתייחס לזה?

מנחם אליעזר מוזס: זה מאוד מרכזי.

יעקב אשר: 64,000 ילכו ללמוד בישיבה.

<מיכל צוק: אני תיכף אתייחס ואענה גם לשאלה הזו.

<מיכל צוק: שני דברים נוספים שאני רוצה להציג לפניכם.

<מיכל צוק: אני חושבת שגם המגזר החרדי ישתלב במגוון הרחב של המקצועות שיש במשק.

<מיכל צוק: יחד עם זאת, חשוב לנו גם לעשות מאמץ מיוחד ולנסות לשלב את המגזר החרדי גם במקצועות של הטכנולוגיות העילית, בהיי-טק בדרגות הגבוהות שלו, ולזה אנחנו נמצאים היום בבנייה ושיתוף פעולה עם כמה גופים שזה מה שהם עושים היום כדי לאפשר תוכנית יותר יוקרתית וכמובן עם אופק השתכרות יותר גבוה, אבל גם באמת שתהיה איזושהי פריצת דרך כדי שגם בתחום ההוא לא יהיו תקרות זכוכית ושגם בהיי-טק הישראלי אנחנו נראה חרדים.

<מיכל צוק: בימים אלו אנחנו בונים את התוכנית.

<מיכל צוק: אני חושבת שזה משהו שהוא חשוב וככל שאנחנו נצליח בפריצת הדרך הזו אז היא תהיה משמעותית וחשובה.

<מיכל צוק: הדבר האחרון שאני רוצה להגיד הוא באמת הרגל השלישית שזה הכלים לטיפול בפרט.

<מיכל צוק: עלה כאן נושא ההכשרות ואני חושבת שזה גם עלה בדיונים שלנו עם התאחדות התעשיינים ועם התעשיינים עצמם – כל הסוגיה של הכשרת את אותו קהל יעד לעולם העבודה.

<מיכל צוק: אבל גם ההכשרות והכישורים של לתת מקצוע, בין אם זה השכלה אקדמית, אבל גם הנדסאות וגם ממש הכשרה מקצועית.

<מיכל צוק: חלק מהדברים יכולים להתבצע גם on the job.

<מיכל צוק: לשאלתך איך מחברים - חלק מהכלים שלנו של ההכשרות היום זה לא רק להכשיר מישהו שהוא יישב וילמד ואחר כך נדבר איתו ונראה מה נעשה, אלא גם גופי השטח ישלחו ויפנו מישהו להכשרה כשהם יודעים שמהצד השני יש מעסיק שמעוניין בהכשרה הזו, וגם חלק מהכלים שאנחנו מפעילים היום כבר עושים את החיבור הזה.

אמנון כהן: למה לא לעשות ישר הכשרה פנים-מפעלית?

<מיכל צוק: יפה.

<מיכל צוק: הכשרה פנים-מפעלית היא חלק מהתוכנית והיא תהיה חלק חשוב מהתוכנית.

<מיכל צוק: אגב, היום אנחנו נמצאים גם כאן בשינוי של גם on the job וגם הפנים-מפעלי כדי לעשות אותם יותר קלים עם המעסיקים ופחות בירוקרטים, וחשוב שגם אתם תכירו את זה.

<מיכל צוק: הדבר הנוסף שחשוב שתכירו הוא השוברים.

<מיכל צוק: זו תוכנית שהיתה קיימת בעבר במתכונת מצומצמת וקצת יותר קשה.

<מיכל צוק: אנחנו פתחנו אותה מאוד למגוון רחב של אוכלוסיות ומאוד הקלנו על התנאים שם.

<מיכל צוק: כלומר, אם פעם היה צריך לקבל את התשלום האחרון שמממן את הקורס רק אחרי העבודה, אנחנו עשינו שאפשר קודם כל ללמוד ולקבל את כל התשלום המלא עד התקרה שאנחנו מממנים ועד הלימודים ולאחר מכן עם ההשתלבות בתעסוקה מקבלים עוד איזשהו תמריץ של העבודה.

<מיכל צוק: זה מאפשר כלי מאוד גמיש.

<מיכל צוק: מי שרוצה להשתלב בעבודה יכול כבר בעצמו יחד עם גופי השטח, כמו מרכז מפתח או מרכז תעסוקה, למצוא את המעסיק.

<מיכל צוק: המעסיק יודע שהוא צריך קורס של מספר חודשים או איזושהי הכשרה קצרה אחרת או משהו שהוא עד שנה.

<מיכל צוק: כלומר, יקבל את השובר וילך ללמוד.

<מיכל צוק: הוא ילמד וישתלב אצלו אחר כך בתעסוקה.

<מיכל צוק: הדברים האלו והיזמות שצוינה קודם ומצוינת גם אצלנו הם הכלים, המעטפת הנוספת של הפרט מעבר למה שציינתי עד כה.

<מיכל צוק: אלו הכלים המרכזיים.

אמנון כהן: לא קיבלנו מספרים לגבי תקציבים למפעלים ל-2011, 2012, 2013 – אם אפשר להגיד כדי שאנחנו כמדינה נהיה אמינים כלפי אותם מעסיקים.

<מיכל צוק: קודם כל, לא ידעתי שעל זה אתם שואלים.

אמנון כהן: השאלה ידועה, היא אצלכם כבר חודשיים.

<מיכל צוק: קודם כל, אני לוקחת על עצמי לחזור אליכם תוך מספר ימים.

<מיכל צוק: אנחנו נחזור מהמשרד, ממסלול תעסוקה עם הנתונים שלהם לגבי הביצוע ב-2011, וב-2012?

אמנון כהן: וגם 2013, אם נתנו משהו.

<מיכל צוק: לגבי 2013 - קודם כל, יצאו עכשיו במקצה בהיקף של 30 מיליון שקלים, אבל גם כאן אני אומרת ש-30 מיליון זה מתועדף לפי הבקשות.

אמנון כהן: זה גם מתוך החצי מיליארד או שזה אחר?

<מיכל צוק: לא, זה מעבר לחצי מיליארד.

<מיכל צוק: גם אם יהיו מסלולי תעסוקה מעבר למה שציינו כאן, גם מהם ייהנו ויזכו בחלק מהם, מן הסתם, מעסיקים שיעסיקו חרדים.

<מיכל צוק: זה מעבר לדבר הזה.

נפתלי בנט: אני רוצה פה לחדד.

נפתלי בנט: מבחינתי, הם צודקים במאתיים אחוז.

נפתלי בנט: זה מול העיניים.

נפתלי בנט: מי שכבר עבר את כל תהליך האישור ובגלל היעדר תקציב, זה קודם כל לגשת חזרה אליהם ולהגיד: אהלן וסהלן - להכניס אותם פנימה.

נפתלי בנט: זה הנחייה, מבחינתי.

נפתלי בנט: הם צודקים לגמרי.

<מיכל צוק: אני רק רוצה להזכיר מה היה עד כה ומה אנחנו עושים במקצה הנוכחי כי חשוב שתכירו.

<מיכל צוק: מסלולי התעסוקה, לא מה שהצגתי כאן בפניכם, הם מסלולים שהם מקצים תחרותיים.

<מיכל צוק: זאת אומרת, שניגשים במועד מסוים, מנתבים את כל מי שמגיש לפי אמות מידה.

<מיכל צוק: חלק לא עומדים בקריטריונים, חלק עומדים בקריטריונים.

<מיכל צוק: מה לעשות?

<מיכל צוק: זו הקצאה תחרותית.

<מיכל צוק: זה כמו במבחני תמיכה.

נפתלי בנט: אני מבקש עד מחר בערב לקבל את הרשימה המלאה של כל המפעלים שאושרו ומה ההיקף שלא אושרו בגלל ההיעדר.

<מיכל צוק: אנחנו נעביר.

יעקב אשר: את אמרת שזה מחוץ לתקציב.

<מיכל צוק: זה מעבר, נכון.

יעקב אשר: אני רוצה להבין שוב, האם החצי מיליארד הוא מעבר לתקציבים שמתוקצבים בשנים האחרונות וזה תוספת של חצי מיליארד לחמש שנים?

יעקב אשר: או האם שאבו הכול פנימה וחילקו לחמש שנים ועשו מספר יפה?

<מיכל צוק: זה גם וגם ואני אומרת את זה ביושר.

<מיכל צוק: לא הכול תוספתי כי חלק מהדברים שאתה מכיר, למשל, מרכזי התעסוקה בבני-ברק ובירושלים, זה תוכניות שאנחנו התחלנו והשגנו תקצוב או הבנה שאנחנו מקבלים את התקציב קצת לפני שעשינו את הסיכום התקציבי הזה.

<מיכל צוק: אני ביושר מקצועי חושבת שזה חלק מהתוכנית הזו ולכן החלק היחסי שיטפל בגברים, לא כל התקציבים, נמצא כאן.

<מיכל צוק: לצורך העניין, במסגרת התקציבים הרגילים של התוכנית חלק מהדברים שהם רלוונטיים לתוכנית הזאת אנחנו עיגלנו פנימה כי אני לא רוצה לעשות איזה משהו שאני לא יודעת לנהל.

<מיכל צוק: אני חושבת שאיפה שזה ראייה כוללת זה חלק מהתוכנית.

<מיכל צוק: אנחנו עושים פעילויות נוספות.

<מיכל צוק: מעבר לזה, מסלולי תעסוקה, התקציבים שקיימים למסלולי תעסוקה מעבר למה שאנחנו שמים כאן זה מעבר לזה.

<מיכל צוק: תוכניות שאנחנו עושים, למשל, לנוער, כל החינוך לנוער החרדי, זה כמובן מעבר לזה.

<מיכל צוק: אנחנו לא לקחנו את הכול.

<מיכל צוק: חלק מהדברים שהיו רלוונטיים אגמנו, אבל קיבלנו כאן גם תוספות תקציביות משמעויות.

מנחם אליעזר מוזס: שר האוצר אמר מעל במת הכנסת שחצי מיליארד שקל שהוא מוריד מהישיבות כל שנה מיועד למטרה הזו.

מנחם אליעזר מוזס: כל שנה, לא לחומש, אדוני היושב-ראש.

אמנון כהן: כל שנה הוא ידאג לזה שיהיה.

אמנון כהן: הוא אומר: רק תעבדו.

מנחם אליעזר מוזס: לא שמעתי תשובה לדבר.

אמנון כהן: עמיחי, באמת אין לך את התשובה?

<מיכל צוק: אני לוקחת על עצמי - - -

אמנון כהן: הוא היה בדיון והוא אמר שהוא יעביר לנו את זה כי זה לא היה באמת עליו.

אמנון כהן: גם אין לך עכשיו?

אמנון כהן: לא עשית עבודה על זה?

אמנון כהן: תענה, אני שואל אותך.

<עמיחי כץ: - - -

<מיכל צוק: אני לוקחת על עצמי.

אמנון כהן: שנייה, מיכל.

אמנון כהן: לא יכול להיות שבא פקיד בכיר לוועדה שהוא מוזמן על ידינו ואז חברים שואלים אותו שאלות והוא אומר:

אמנון כהן: אני אעביר לכם תוך כמה ימים.

אמנון כהן: עוברים חודשיים והעוזרים מתקשרים אליו מאתיים פעם והוא לא נותן את התשובה.

אמנון כהן: לא יכול להיות דבר כזה.

אמנון כהן: אם זה אפס אז תגידו שזה אפס.

אמנון כהן: לא יכול להיות דבר כזה שלא עונים לחבר כנסת, לא יכול להיות דבר כזה.

אמנון כהן: עכשיו הוא גם מגיע ואומר שאין תשובה.

אמנון כהן: מה V?

אמנון כהן: בשביל מה הוא מקבל משכורת?

אמנון כהן: אנחנו מפקחים על העבודה שלכם, אתם הפקידות.

אמנון כהן: לא יכול להיות דבר כזה, חודשיים.

נפתלי בנט: לא, לא.

נפתלי בנט: אמנון, אני מאוד אוהב אותך.

נפתלי בנט: לקראת הדיון הזה כן ביקשנו לקבל את רשימת השאלות והנחית את העוזרים לא להעביר לנו.

אמנון כהן: היה דיון, קיבל את הכול.

אמנון כהן: חוץ מזה, קיבלתם, קיבלתם.

נפתלי בנט: בעניין הזה צריך קצת הגינות כי אנשים רצו את החומר, לא קיבלו.

<מיכל צוק: אני לוקחת אחריות עליי.

<מיכל צוק: אם מישהו מטעמי לא ענה זו אחריות שלי.

אמנון כהן: תוך כמה זמן נקבל, בבקשה?

<מיכל צוק: בתוך כמה ימים תקבלו.

<מיכל צוק: בתחילת השבוע הבא תקבלו תשובה והתייחסות.

אמנון כהן: 2011, 2012, 2013, בסדר?

<מיכל צוק: אנחנו נשב אחר כך.

<מיכל צוק: תגיד לי מי העוזר שלך, אני אקח בדיוק את הפרטים ונחזיר לכם תשובות מסודרות.

אמנון כהן: לא צריך פרטים, ברמת המאקרו כמה כסף חילקתם - חילקתם בכלל, לא חילקתם.

<מיכל צוק: כל פרטי שאלה שתרצו אני לוקחת על עצמי.

מיקי רוזנטל: לפי הדוח נשאר כסף שלא חילקו.

אמנון כהן: אז אני רוצה לדעת.

אמנון כהן: בואו נמשיך.

מנחם אליעזר מוזס: רגע, אין לי תשובה ל-62,000 מקומות עבודה.

אמנון כהן: תיכף, בהמשך ייתן לך תשובה.

<מיכל צוק: אני אתייחס.

אמנון כהן: הזמנו מספר מוזמנים.

אמנון כהן: נמצא פה שי גלבוע ממכון לב, בבקשה בקצרה, לאחר מכן נשמע חבר כנסת.

אמנון כהן: אני הבאתי אותך בכוונה כדי שתוכלו להשמיע את הדברים שלכם ואיך אתם משתלבים בפאזל.

<שי גלבוע: אני אשתדל לענות בקצרה.

<שי גלבוע: כדי שאנשים ישתלבו בעבודה הם קודם כל צריכים ללמוד.

<שי גלבוע: בקבוצת החרדים והחרדיות יש אנשים מאוד מאוד מוכשרים וכדאי לנצל את הכישרונות האלה.

<שי גלבוע: לא להפוך אותם לבנאים אלא באמת שיעבדו בהיי-טק ויקדמו כך את המשק.

<שי גלבוע: בשלושת הקמפוסים שלנו יש לנו היום 1,500 חרדים וחרדיות שלומדים אצלנו לתואר ראשון במקצועות ההנדסה ומי שכבר סיים השתלב בהיי-טק במשק.

<שי גלבוע: אנחנו חושבים שהיום אפשר להגיע לא למספרים של 1,500 על פני ארבע שנים שזה מה שיש אצלנו, אלא אפשר להגיע להרבה הרבה יותר אלפים.

מנחם אליעזר מוזס: אתם מוכנים לקלוט?

<שי גלבוע: כשיגיעו אנחנו נהיה מוכנים לקלוט.

<שי גלבוע: כרגע אנחנו נמצאים בבעיה ותיכף ארצה לתאר את הבעיה וגם להציע פתרונות.

מנחם אליעזר מוזס: מה מבחינת הצבא?

<שי גלבוע: אני לא פוליטיקאי.

<שי גלבוע: אני אדבר על אקדמיה, על מה שיש אצלנו בתוך הקמפוס.

<שי גלבוע: יש דבר שאותו אמר פרופ' טרכטנברג והוא אומר כל הזמן את הדבר הזה וזה דבר מאוד מאוד נכון.

<שי גלבוע: אנחנו צריכים לגרום לזה שאף אחד לא יוותר.

<שי גלבוע: החרדים והחרדיות לא יוותרו על אורח החיים שלהם, ומצד שני, האקדמיה לא תוותר על הרמה שלה.

<שי גלבוע: צריך למצוא את נקודת המפגש ששני העולמות האלה יוכלו להיפגש ולהכניס אנשים מאוד מאוד מוכשרים למשק.

ישראל אייכלר: אתה מסכים עם עדינה בר-שלום בעניין הזה?

<שי גלבוע: אני מביע את דעתי, לא את דעתו של מישהו אחר.

ישראל אייכלר: אבל האוניברסיטה לא מוכנה למה שאתה אמרת.

<שי גלבוע: אני אומר מה אנחנו יכולים לעשות.

<שי גלבוע: אנחנו יכולים לתרום ואנחנו כבר תורמים.

<שי גלבוע: המל"ג הקים תוכנית מאוד גדולה של אותם מרכזים חרדיים ליד אוניברסיטאות, מה שנקרא תוכנית המח"רים.

<שי גלבוע: ניתנה לזה הקצבה מאוד מאוד גדולה.

<שי גלבוע: גם אנחנו התנענו את התהליך הזה, אבל עדיין צריך לעשות שם עוד צעד אחד, עוד הקלה קטנטנה כדי שבאמת נוכל ליישם את מה שפרופ' טרכטנברג אמר - ששני הצדדים יוכלו לחיות ביחד בלי שצד אחד יוותר על הדבר השני.

<שי גלבוע: הרי החרדים והחרדיות זה לא אוכלוסייה הומוגנית.

<שי גלבוע: יש בהם יותר ויש פחות.

<שי גלבוע: אם יש לנו קבוצה היום של בנות שמגיעה ממאה-שערים, הן לא מוכנות ללמוד עם בנות שגדלו בהר-נוף.

<שי גלבוע: הן הרבה יותר דתיות וסגורות.

<שי גלבוע: חלקן בנות מאוד מאוד מוכשרות.

<שי גלבוע: יש לנו בת רשומה עם 800 בפסיכומטרי, היא פשוט גאון.

<שי גלבוע: אין לה היום יכולת להשתלב במשק, אין לה יכולת ללמוד מקצוע היום, כיוון שהם אומרים: אנחנו רוצים מסגרת שנוכל לשמור על מה שאמר פרופ' טרכטנברג אמר, לשמור על המסגרת שלנו מבלי להיפגע.

<שי גלבוע: אני לא יכול היום לפתוח, לדוגמה בתוך המח"ר, כיתה לבנות מאוד מאוד חרדיות שיש להן דרישות מאוד מאוד גבוהות בהיבט של צניעות כשבנות אחרות לא מוכנות להשתלב בכיתה כזאת, הן לא מוכנות לשמור על כללי הצניעות האלה.

<שי גלבוע: אנחנו חושבים שאם יתאפשר לעשות עוד צעד קטן, לפתוח גם בתוך המח"ר לאוכלוסייה מיוחדת כיתה, אנחנו תוך שלוש שנים או ארבע שנים, נקבל - - -

אמנון כהן: אחרי שהיא תסיים את הלימודים איפה היא תעבוד?

מנחם אליעזר מוזס: יש מקומות עבודה חרדיים.

<קריאה: היא יכולה לעבוד מהבית.

<שי גלבוע: אני אתן לזה תשובה כיוון שקודם השר נפתלי דיבר על זה.

<שי גלבוע: לוסטיג זה אחד הקמפוסים שלנו, קמפוס חרדי של בנות מבית יעקב.

<שי גלבוע: בטקס הענקת תארים שהיה בלוסטיג היה אורח שהוא סמנכ"ל ביטוח "הפניקס".

<שי גלבוע: הוא אמר שהוא קלט בת אחת חרדית מלוסטיג וזאת לאחר קשיים כן או לא.

<שי גלבוע: אחרי שהוא עבד איתה חודשיים, שלושה, הוא קרא לה אליה לחדר והוא רצה לדעת ממנה היכן היא גדלה.

<שי גלבוע: כשהיא שאלה למה הוא שואל את השאלה הוא ענה כי הוא רוצה לקלוט עוד עשרות עובדות כמוה.

<שי גלבוע: הוא בא ללוסטיג ואמר שהוא רוצה לקלוט עוד בנות כאלה עכשיו.

<שי גלבוע: מאז כל שנה הוא קולט חמש-שש בנות מלוסטיג.

<שי גלבוע: הוא גם אמר:

<שי גלבוע: בואו אליי ותראו כמה בנות חרדיות מסתובבות היום במחלקת המיחשוב של "הפניקס".

<שי גלבוע: לכן, אני לא כל כך מוטרד.

<שי גלבוע: ברגע שרואים את האיכות יימצא הפתרון איך לשלב את הבנות האלה.

<שי גלבוע: יש ביניהם בנים ובנות מאוד איכותיים.

<שי גלבוע: אם כן, גם לגבי המח"ר לאפשר איזשהו חופש מסוים.

<שי גלבוע: דבר נוסף, אותן בנות שבאות ללמוד אצלנו עשו ויתור קטן.

<שי גלבוע: יש הרבה בנות שלא מוותרות והן אומרות שבשנתיים הראשונות, עד שיש להן שידוך, הן לא יוצאות מתוך הסמינר.

<שי גלבוע: העליתי את זה במספר מקומות ואמרתי שהמל"ג יאפשר לנו היום ללמד את השנה וחצי, השנתיים הראשונות, בתוך הסמינרים, בתוך המסגרת שלהן, עד שכל אחת תמצא לעצמה את השידוך שלה והיא אפילו כבר תלד ילד או שניים, ואת השנה הנוספת או את השנתיים הנוספות, תלוי איזה מקצוע היא הולכת ללמוד, היא תוכל להשלים ממש בתוך הקמפוס החרדי ליד האוניברסיטה עצמה.

<שי גלבוע: יש לנו ממש הצעה למגבלות שהרמה תישמר, המבחנים יהיו אחידים.

<שי גלבוע: הדבר הזה יביא פתרונות של אלפי חרדים לאקדמיה שיגיעו להיי-טק.

<שי גלבוע: גם לגברים יש לנו פתרון שהיום הוקם כבר.

<שי גלבוע: שר הביטחון אישר הקמת ישיבת הסדר חרדית טכנולוגיות.

<שי גלבוע: כלומר, הבנים ילמדו שם בשנתיים הראשונות לימודי קודש ולימודי טכנולוגיה ובשנתיים הנוספות הם ישרתו בצבא במה שהם עסקו בלימודים הטכנולוגיים וימשיכו ללמוד.

<שי גלבוע: גם פה אם המל"ג לא יאפשר את אותה יציאה מתוך הקמפוס וללמד שם, גם פה לא נוכל להכשיר את האנשים האלה.

<שי גלבוע: אחר כך זה מאוד בעייתי.

אמנון כהן: אוקיי, תיכף המל"ג ידברו.

אמנון כהן: חבר הכנסת אייכלר, בבקשה.

ישראל אייכלר: אדוני היושב-ראש, אני קודם כל מברך על הדיון הזה ואני מברך גם את שר הכלכלה שטורח כל יום לעסוק בנושא הזה.

אמנון כהן: מה זה "כל יום"?

אמנון כהן: כל שעה, כל רגע.

ישראל אייכלר: גם אתמול הוא היה וגם היום אז כנראה שזה דבר אקוטי.

נפתלי בנט: אתם לא נותנים לנו זמן לעבוד.

ישראל אייכלר: אני רוצה להתחבר למה שכתב פה מבקר המדינה: "בדיקת משרד המבקר העלתה כי הנתונים שפרסמה הלמ"ס אינם מספקים מידע מקיף דיו על האוכלוסייה החרדית בתחומי הדמוגרפיה, החינוך והתעסוקה.

ישראל אייכלר: לדעת משרד מבקר המדינה ראוי כי משרדי הממשלה והרשויות המקומיות הנוגעים בדבר ימפו וירכזו את הצרכים הסטטיסטיים החיוניים להם ויפנו בבקשה בעניין הזה ללמ"ס.

ישראל אייכלר: נתונים עדכניים בנושא צריכים להיות גם בידי הממשלה שכן היא עצמה הגדירה את שילוב המגזר החרדי בתוך עבודה כצורך לאומי", וזה לא נעשה.

ישראל אייכלר: דוח המבקר הוא דוח מצוין.

ישראל אייכלר: ההערה היחידה שיש לי לדוח היא שהוא מסתמך על כל מיני מחקרים.

ישראל אייכלר: בגלל שאין את מה שהמבקר אומר שאין מסתמכים על דוחות של כל מיני פרופסורים ומכונים שכולם מכוונים מטרה - לפגוע בציבור החרדי.

ישראל אייכלר: למשל, להפסיק את קצבאות הילדים כי 140 שקלים האלה גורמים לאנשים לא לצאת לעבודה - שקר ועלילה, או כל מיני דברים כאלה לגבי החינוך החרדי שגורם לכך שאנשים לא יוכלו להשתלב.

ישראל אייכלר: לשם ההשוואה אני רוצה לדעת איזה כלים יש לאדם שיוצא מחינוך ממ"ד.

ישראל אייכלר: כמה זמן לוקח לאדם שהוא יוצא חינוך ממ"ד ללמוד אנגלית מקצועית כשהוא צריך להיכנס למקום עבודה לעומת אדם חרדי שלוקח לו שנה-שנתיים להשלים את האנגלית?

ישראל אייכלר: אני בטוח שרוב יוצאי הממ"ד לא הרבה יותר מוכנים למקצוע הספציפי מחרדי שיוצא מישיבה.

ישראל אייכלר: אני חושב שכל הצד הערכי שבדבר בדוח מבקר המדינה לא נותן לנו תמונה נכונה בגלל שאין לנו נתונים אמיתיים.

<שמואל גולן: קשה להיכנס לאוכלוסייה הזו ואתה יודע את זה.

ישראל אייכלר: נכון.

ישראל אייכלר: אני לא בא בטענה למבקר, אני מחזק את מה שאתה טוען.

ישראל אייכלר: לכן, אני אומר שצריך להפריד בין שני דברים: צריך להפריד בין הצורך לחנך מחדש את הציבור החרדי או את תלמודי התורה והליב"ה וכל הדברים האלה שלא זה מה שהוכח בכל המקומות, ויעידו על זה כל האנשים שקלטו אנשים חרדיים וגברת מיכל צוק מכירה את זה.

ישראל אייכלר: השר דיבר על זה שכל מפעל שמכניס אנשים חרדיים ממש מברך עליהם.

ישראל אייכלר: זאת אומרת, אין להם שום חוסר גם אם יש צורך להשלים.

אמנון כהן: יש להם IQ גבוה מאוד.

ישראל אייכלר: בדיוק.

ישראל אייכלר: יש להם IQ ויש להם רצון.

ישראל אייכלר: בכלל, כשמגיע אדם לעבודה מסוימת אז צריך להכשיר אותו לעניין הזה גם אם הוא למד סינית.

ישראל אייכלר: השר דיבר על האווירה שיש היום.

ישראל אייכלר: לדעתי, חלק מזה נובע מכך שאנשים אומרים: אלה לא לומדים, אלה פרימיטיביים.

ישראל אייכלר: אתמול היה דיון ומישהי באה ואמרה שמדובר באוכלוסייה פרימיטיבית וכל מיני דברים נוראיים כאלה ואפילו איילת שקד ממש הזדעזעה מהתואר הזה שאמרו על הציבור החרדי.

ישראל אייכלר: ברגע שתהיה אווירה שמכירים בלימודים תורניים כמו לימודים אקדמיים מבחינת הידע הכללי ואחר כך מלמדים אותם את המקצועות הנדרשים אז אנחנו נפתור את כל הבעיה והדוח הבא לא יצטרך להסתמך על כל מיני מחקרים שעושים גורמים ומכונים מכובדים.

ישראל אייכלר: אדוני היושב-ראש, כמו שיש ועדת חקירה פרלמנטרית לגבי שילוב ערבים במגזר הציבורי בראשות חבר הכנסת אחמד טיבי צריכה להיות ועדה או ועדת משנה של הוועדה לביקורת המדינה שתעקוב אחר יישום התוכנית לשילוב חרדים בעבודה, בעיקר במגזר הציבורי כי כל מה שמדברת הגברת צוק והשר וכולם, וזה מבורך, זה במגזר הפרטי.

ישראל אייכלר: במגזר הציבורי עוד לא מצאנו שום פתרון.

יעקב אשר: שיהיה חוק העדפה לדבר הזה, חוק ואכיפה.

יעקב אשר: אין היום חוק על חרדים.

אמנון כהן: יש לי חוק.

ישראל אייכלר: חבר הכנסת אמנון כהן, כבר יש את זה וכבר דיברנו על זה - חוק ייצוג הולם לציבור החרדי במגזר הציבורי.

<קריאה: לפעמים הם לא מצליחים לזהות מי חרדי.

אמנון כהן: סליחה, גברתי.

ישראל אייכלר: אני אגיד לך איך הם מזהים.

ישראל אייכלר: את מי שהם לא אוהבים הם יודעים שזה חרדי.

אחמד טיבי: יש ערבים חרדים לפי ההגדרה הזו?

ישראל אייכלר: גם נציבות שירות המדינה חייבת להוריד את הדרישות האלה של תואר אקדמי לתפקידים שאינם שייכים לאותם תואר, ואז רוב הציבור החרדי, בוגרי ישיבות וכוללים שיצאו, יוכלו להשתלב כעובדים גם במגזר הציבורי.

ישראל אייכלר: אדוני היושב-ראש, זה לא כל כך פשוט.

ישראל אייכלר: אני לא מוותר על המגזר הציבורי כי 700,000 משרות שחסומות.

ישראל אייכלר: אלה הדברים שאני רוצה לומר ואני מבקש מכבודו שייכנס להודעות ההחלטה הקמת ועדה.

ישראל אייכלר: או ועדת משנה של ביקורת המדינה לצורך הזה, לעקוב אחרי יישום התוכניות שהשר מדבר עליהן, או ועדת חקירה פרלמנטרית לשילוב חרדים במגזר הציבורי.

אמנון כהן: תודה רבה.

אמנון כהן: משרד החינוך, בבקשה.

אמנון כהן: אנחנו רוצים לקבל דיווח איך אתם משתלבים בפאזל שלנו ומשלבים.

אמנון כהן: גברתי, בבקשה.

<חנה שטיינברג: שלום, נעים מאוד.

<חנה שטיינברג: שמי חנה שטיינברג, מפקחת באגף הכשרה עובדי הוראה.

<חנה שטיינברג: אנחנו היינו רוצים ליצור סיטואציה מתאימה יחד עם אנשי משרד החינוך ויחד עם אנשי האוצר ושנצליח ליצור בסמינרים לבנות של המגזר החרדי את אפשרות לבחירה בין הכשרה להוראה כמו שקיימת היום לבין הפרדה למקצועות שאנחנו קוראים להם הכשרה חילופית, הכשרה אחרת, מתוך הבחירה של הבנות לפי מה שמתאים והן רוצות.

<חנה שטיינברג: כרגע הסמינרים פועלים כשהמטרייה הרחבה היא הכשרה להוראה כשיש לבנות אפשרות לבחור גם מקצוע.

<חנה שטיינברג: נכון להיום, שליש מהבנות לומדות גם להוראה וגם למקצוע כמו היי-טק, כמו המקצועות הגבוהים שאנחנו מכירים שהן משתלבות.

אמנון כהן: אז יש בעיה או אין בעיה?

<חנה שטיינברג: יש בעיה כספית, האוצר.

<חנה שטיינברג: אנחנו עדיין לא גיבשנו את הנושא שאכן הסמינרים יתוקצבו לנושא של לימודי יהדות וחינוך במקביל לנושא של המקצוע שהן לומדים שעל זה אנחנו לא רוצים לוותר בגלל כל הנושא הזה שהן רוצות ללמוד בסמינר וזה ליבת העשייה שלנו עדיין בסמינרים, זה הנושא של חינוך ויהדות.

<חנה שטיינברג: עדיין אין תקציב משוריין בבסיס באוצר שמעביר תקציב עבור כל סטודנטית שלומדת להכשרה חלופית במסלול - - -

אמנון כהן: מי נמצא פה ממשרד האוצר?

אמנון כהן: האם רן פה?

אמנון כהן: אורי שיינין?

יעקב אשר: אני רוצה להסביר.

יעקב אשר: מה שהיא הציגה בא ואומר דבר אחד.

יעקב אשר: אנחנו לא מתייחסים לזה רק ללימוד המקצוע עצמו.

יעקב אשר: אנחנו רואים לימוד מקצוע שיבוא בצורה כזאת או אחרת שיוסכם על ידינו.

יעקב אשר: הוא חייב לבוא עם מעטפת של שיעורי בסיס של יהדות.

יעקב אשר: זה בא ביחד, זה build in.

יעקב אשר: אנחנו לא מחפשים פה לתפוס טרמפ.

יעקב אשר: פה המדינה לא יודעת לתקצב את זה ולכן הכול הולך רק להוראה כי בהוראה יש לך את כל המעטפת של יהדות וזה.

יעקב אשר: אם אתה תיקח את אותו חלק של לימוד מסוים של היי-טק כזה או אחר, מחשבים ברמה גבוהה או משהו אקדמאי אחר, ותיתן לו יחד איתו חבילת בסיס של לימודי יהדות והכול - - -

ישראל אייכלר: אתה מדבר בתוך הסמינר?

יעקב אשר: כן, כן.

<חנה שטיינברג: אני רוצה להבהיר עוד יותר.

<חנה שטיינברג: במהלך השנים האחרונות יצרנו בתוך המסלול במבנה המוסדי של המוסדות מסלול שנקרא מסלול 96.

<חנה שטיינברג: שם רשומות רק הלומדות שלומדות הכשרה חלופית.

<חנה שטיינברג: לא ראינו שם שיעור אחוז גדל בגלל הסיבה שהסמינרים לא תוקצבו.

<חנה שטיינברג: הם מתוקצבים אולי פעם בשנה ואולי כי עדיין לא נכנס תקציב.

אמנון כהן: אושר עכשיו תקציב המדינה.

אמנון כהן: מדוע אף אחד לא עשה איזושהי עבודה באוצר מול חינוך?

<חנה שטיינברג: עושים עבודה כל הזמן.

אמנון כהן: התקציב אושר.

אמנון כהן: אם עשיתם ולא הכנסתם את זה לבסיס התקציב אז זה לא אושר כבר.

<חנה שטיינברג: נכון.

אמנון כהן: אז איפה זה עומד?

<חנה שטיינברג: זה בדיוק מה שעומד כרגע.

<חנה שטיינברג: השאיפה עדיין כשאיפה והיא עדיין לא מומשה.

אמנון כהן: הבנתי, שאיפות.

אמנון כהן: שאיפה יכולה להישאר עוד עשר שנים כשאיפה.

ישראל אייכלר: שאיפות בלי נשיפות.

אמנון כהן: חבר הכנסת נסים זאב, בבקשה.

מנחם אליעזר מוזס: אני גם רשום?

אמנון כהן: בטח, אבל באת אחרון.

אמנון כהן: לפני טיבי.

אמנון כהן: חבר הכנסת זאב, בבקשה.

נסים זאב: קודם כל, אני שמח שמקיימים פה ישיבה מעמיקה, רצינית, אולי עם הרבה אשליות והרבה תקוות.

נסים זאב: זה גם טוב.

נסים זאב: לפעמים קצת מאוזנים.

נסים זאב: אנחנו צריכים לדעת שמול המציאות העגומה שקיימת היום, ואני כבר לא מדבר במגזר הציבורי, וכאשר מדברים על חסמים, החסמים לא נמצאים אצל העובדים או אצל אלו שרוצים לעבוד, אלא אצל המעסיקים.

נסים זאב: אם תבדוק את זה בבדיקה הכי פשוטה אתה תראה שלא רוצים חרדים בעבודה.

נסים זאב: אולי רוצים אותם בשוק.

נסים זאב: כשמדברים על שוק העבודה אז יש שוק ויש עבודה.

נסים זאב: אולי שיסתובבו בשוק, זה כן.

נסים זאב: מעניין אותי כמה הממשלה תקצבה עבור עסקים קטנים כאשר מ-2003 עד עצם היום הזה 760,00 בתי עסק קטנים נסגרו בגלל שכל הבולענים הגדולים בולעים את הקטנים.

נסים זאב: זאת אומרת, אין היום יכולת להתמודד.

נסים זאב: אדוני מדבר על עורכי-דין ואני אומר לך שצריך הרבה עורכי-דין כי רמת הפשיעה במדינת ישראל היא מהגבוהות בעולם.

נסים זאב: רק סביב תיקי ההוצאה לפועל יש לך למעלה ממיליון תיקים, תבדוק את זה.

נסים זאב: אתה יודע כמה עורכי-דין צריך רק לטיפול בתיקים האלה?

נסים זאב: אנשים קורסים קריסה טוטאלית ואנחנו משלים פה את עצמנו.

נסים זאב: אני לא סתם שאלתי את כבוד השר בתחילת דבריי האם יש מושג בפערים בין דורשי עבודה לבין אלה שבאמת מבקשי עבודה ורוצים עובדים.

נסים זאב: הרב מוזס אמר קודם את המספר בדיוק ואני אומר לך שהמספרים הם יותר גבוהים.

נסים זאב: כל יום אנשים באים ללשכת העבודה, אבל האם יש עבודה?

נסים זאב: אם חלילה וחס כל החרדים האלה יתפסו את מקומם בשוק העבודה, האם מישהו עשה סקר כמה חילונים ייפגעו ומה יקרה?

נסים זאב: אם הייתם יודעים כמה חילונים ייפגעו לא הייתם עושים בכלל את הדיון הזה כי גם מבקר המדינה היה מבקר על הביקורת הזאת.

נסים זאב: הרב אייכלר העלה אולי הצעה מאוד יפה שנעשה ועדת חקירה.

נסים זאב: אם כבר אתה רוצה, אפשר לעשות עבודה חקירה משותפת בראשותו של אחמד טיבי ואולי עוד אחד מהנציגות החרדית.

נסים זאב: אני מוכן לוותר למען הרב אייכלר.

אחמד טיבי: הוא חייב לדעת אידיש.

נסים זאב: גם אידיש וגם ערבית.

נסים זאב: אפשר לעשות ועדה משותפת.

נסים זאב: כבר בזמנו אמרנו שאם כבר יש ועדת חקירה - - -

ישראל אייכלר: אני לא מציע לערבים להתחבר כי אז הם יפסידו בגללנו.

מנחם אליעזר מוזס: טיבי, אתה זוכר שדרשתי את זה?

נסים זאב: הגברת חנה שטיינברג היא מפקחת והיא עוסקת בתחום הזה.

נסים זאב: יש לה פעילות באמת מבורכת בנושא של קידום ושילוב האקדמיזציה בציבור החרדי.

נסים זאב: השר גדעון סער עשה עבודה בעקבות הצעות חוק שאני הבאתי, והיה גם שותף באחת הישיבות הרב אייכלר, קודם כל בזה שיכירו במבחני סאלד והזענו בזה.

מנחם אליעזר מוזס: נכון.

נסים זאב: היה ויכוח אם באנגלית זה שתי יחידות או שלוש יחידות ומתמטיקה.

נסים זאב: עשו לנו טובה שהכירו שזה לא חספא דעלמא.

נסים זאב: זאת אומרת, כשמסיימת בת בי"ב בבית-יעקב, אני אומר לך שרמת האנגלית עולה על הרמה הקיימת בבתי-ספר רגילים.

נסים זאב: ביתי עשתה מבחני בגרות באנגלית ועשתה גם כן מבחני סאלד ומבחני סאלד היו יותר קשים.

נסים זאב: זה עובדה, הלכה למעשה.

נסים זאב: אפשר להתווכח על זה.

נסים זאב: אבל בין זה לבין לא להכיר בכלל - כאילו מבחני סאלד הם לא קיימים ולא מכירים בהשקעה במשך ארבע שנות לימוד מכיתה ט' עד י"ב, אני חושב שנעשתה פה עבודה ומלאכה.

נסים זאב: זה חלק מהחסמים שחסמו אותנו ולא הכירו בנו.

נסים זאב: החסם השני והרגישות הגבוהה הוא כשמדברים על מח"ר.

נסים זאב: מה זה המח"ר הזה?

נסים זאב: יש מחר ויש מחרתיים.

נסים זאב: אדוני, כבוד השר, הרגישות הגבוהה ביותר היא בנושא התכנים, ואני לא מדבר על הרמה.

נסים זאב: המל"ג יכול לדרוש את הרמה שהוא דורש, אבל הוא לא יכול לדרוש את התכנים ואת סוג השאלות שהבנות נדרשות לענות עליהן.

נסים זאב: אני יודע את השאלות ואינני רוצה אפילו לתת דוגמה, הפגיעה מבחינת הציבור החרדי היא מאוד מהותית.

נסים זאב: התכנים וסוג השאלות, כולל באנגלית, יכולים להיות בעייתיים.

נסים זאב: פה צריך ללכת לקראת הציבור החרדי ולא לחסום אותו בכך שהוא אך ורק חייב להיות קשור למכללה או לאוניברסיטה מסוימת ואם לא הוא לא יכול להקים אוניברסיטה מעצמו או מכללה במגזר החרדי.

נסים זאב: אנחנו כל הזמן כבולים וקשורים לאחר שהוא באמת נותן את הטון.

נסים זאב: בכלל עושים לנו טובה שמכירים בנו.

נסים זאב: אני אומר לך, אם אני רוצה היום לפתוח מכללה אתה תראה את החסמים שם.

נסים זאב: לא בגלל שאנחנו לא מוכשרים ולא ראויים ואין לנו אנשי צוות, בגלל שאולי יש מישהו שיש לו אינטרס למנוע את זה מאיתנו.

אמנון כהן: תודה רבה.

אמנון כהן: מל"ג, הנה תורכם הגיע.

אמנון כהן: תתייחסו בבקשה גם לדברים שעלו כאן.

<רביד עומסי: רביד עומסי, אני אחראי על כל תוכנית החרדים במועצה להשכלה גבוהה ובוועדה לתכנון ולתקצוב.

<רביד עומסי: אני לא אתייחס לחלק מהסוגיות הפרטיות שעלו.

<רביד עומסי: קודם כל, ות"ת התחילה את כל ההתעסקות עם האוכלוסייה החרדית כבר בשנת 1999 כאשר הוקמו שתי מסגרות חרדיות שאנחנו קוראים להן פלטפורמות.

<רביד עומסי: הם בעצם לא מוסדות אקדמיים אלא הם גופים שמוסדות אקדמיים קיימים באים ללמד שם.

<רביד עומסי: אחת הוקמה בירושלים, זו של הרבנית עדינה בר-שלום רב, ואחת בבני-ברק - מבחר.

<רביד עומסי: חוץ מעוד כמה מסגרות שהוקמו, אחת בלוסטיג של מכון לב ועוד כמה, וקריית אונו.

<רביד עומסי: אלה המסגרות המרכזיות שהוקמו.

<רביד עומסי: בשנת 2010 במסגרת התוכנית הרב-שנתית שנחתמה עם האוצר שמי שבאמת מוביל אותה זה פרופ' טרכטנברג שמו שני יעדים מרכזיים בתוכנית הזו: האחד זה מצוינות אקדמית.

<רביד עומסי: השני, הרחבת הנגישות לאוכלוסיות שלא מספיק משולבות בהשכלה הגבוהה.

<רביד עומסי: המשמעות של זה זה אוכלוסיית המיעוטים, האוכלוסייה הערבית והאוכלוסייה החרדית.

<רביד עומסי: בשנת 2011, כל השנה, אנחנו ישבנו וגיבשנו תוכנית גדולה איך אנחנו מאפשרים באמת להרחיב את הנגישות לאוכלוסייה החרדית.

<רביד עומסי: לא אמרתי שבמסגרת התוכנית הרב-שנתית גם הוקצו משאבים ייעודיים לתוכנית הזאת.

אמנון כהן: שלא יצאו.

אמנון כהן: הבנתי שנשאר לכם 50%.

<רביד עומסי: גרוש לא נשאר.

<רביד עומסי: בסך הכול, לכל החומש זה 180 מיליון שקל תוספתי למה שהיה לפני כן.

<רביד עומסי: כרגע הסכומים האלה מספיקים.

<רביד עומסי: זה תלוי בכמה סטודנטים יגיעו.

<רביד עומסי: אבל בכל מקרה מהות התוכנית.

<רביד עומסי: צריך להבין שמערכת ההשכלה הגבוהה היא מערכת אוניברסאלית.

<רביד עומסי: מציעים פה כיתות לחרדים יותר וחרדים פחות.

<רביד עומסי: זה מערכת שהיא מאוד מורכבת, זה מאוד מורכב לצאת מחוץ לקמפוס.

<רביד עומסי: באופן עקרוני אסור ללמד מחוץ לקמפוס.

<רביד עומסי: אנחנו את הכלל הזה שברנו ואנחנו כן מאפשרים לצאת מחוץ לקמפוס ולהקים מסגרות ייעודיות לאוכלוסייה החרדית.

<רביד עומסי: עוד מעט אספר מה עשינו.

אמנון כהן: חבר הכנסת זאב אומר שיש קושי.

אמנון כהן: חבר הכנסת זאב, אל תצא.

אמנון כהן: אתה שאלת שאלות.

יעקב אשר: פרופ' טרכטנברג מסכים כבר לעניין הזה?

<רביד עומסי: רגע, שנייה.

<רביד עומסי: כבר השנה תשע"ג הוקמו שבע מסגרות ייעודיות לאוכלוסייה החרדית בפריסה ארצית ובכל תחומי הלימוד.

<רביד עומסי: זה מתחיל מאשקלון, אשדוד.

<רביד עומסי: במרכז הארץ בר-אילן פתחו, חולון קיבלו אישור אבל הם עדיין לא הקימו.

<רביד עומסי: המכללה למינהל הגישה בקשה, בירושלים האוניברסיטה העברית הקימה מכינה.

<רביד עומסי: מכללת הדסה פתחה תוכנית לימודים אקדמיים, בצלאל כבר פתחה מכינה, המכללה להנדסה בירושלים פתחה תוכנית בהנדסה.

<רביד עומסי: בצפון גם הטכניון וגם צפת כבר מקיימים את הלימודים.

ישראל אייכלר: האם אתה יכול להתייחס לצרות שעושים לגברת עדינה בר-שלום מהאוניברסיטה העברית?

<רביד עומסי: אין שום צרות לגברת עדינה בר-שלום.

<רביד עומסי: אם אנחנו רוצים להתעסק בסוגיות ספציפיות ובאנשים ספציפיים, אני לא חושב - - -

ישראל אייכלר: זה מאוד עקרוני כי מחייבים אותה ללכת לאוניברסיטה העברית, והאוניברסיטה אומרת שאם אין מורות נשים אז לא ייתנו לה את ה- - -

<רביד עומסי: אני לא חושב שזה המקום להתעסק בסוגיות ספציפיות.

ישראל אייכלר: אני חושב שזה כן המקום.

ישראל אייכלר: תגיד לי רק אם אתה מוכן להשיב או לא.

ישראל אייכלר: אנחנו קובעים מה המקום.

<רביד עומסי: אני לא חושב שזה המקום.

ישראל אייכלר: זו הוועדה לביקורת המדינה.

<רביד עומסי: בסדר, אבל זו סוגיה ספציפית ופרטנית.

<רביד עומסי: אני לא חושב שזה המקום.

ישראל אייכלר: היא לא פרטנית, היא מאוד עקרונית.

אמנון כהן: תן לו לסיים.

ישראל אייכלר: אני שואל אם יש לו תשובה לשאלת עדינה בר-שלום שמחייבים אותה ללכת לאוניברסיטה העברית והאוניברסיטה העברית רוצה מורות אצל גברים.

<קריאה: מה עם הדרישה של מבחן אמירם?

<קריאה: זו דרישה חדשה שחוסמת חרדים.

<רביד עומסי: יש תשובות טובות לכל מה שאתה שואל, אבל אני לא חושב שזה המקום לדון בסוגיות ספציפיות ופרטניות.

ישראל אייכלר: האם אתה תוכל להעביר לנו את זה?

ישראל אייכלר: אדוני היושב-ראש, זו הוועדה לביקורת המדינה, לא?

אמנון כהן: לא הבנתי מה אתה רוצה.

ישראל אייכלר: שיעביר לי את העמדה של האוניברסיטה העברית כלפי העובדה שעדינה בר-שלום היתה מחוברת לבר-אילן ורוצים לחייב אותה לעבור לאוניברסיטה העברית והאוניברסיטה העברית לא רוצים רק בתנאי שיהיו שם מורות לגברים.

אמנון כהן: זה נכון?

<רביד עומסי: זה לא נכון.

<רביד עומסי: מה שקיים היום באוניברסיטת בר-אילן ממשיך לפעול.

אמנון כהן: ממשיך לפעול?

אמנון כהן: אין בעיה?

<רביד עומסי: אין שום בעיה, לא היתה בעיה.

אמנון כהן: אוקיי, תתקדם הלאה.

אמנון כהן: קיבלת תשובה?

אמנון כהן: אם יש בעיה תפנה ליושב-ראש הוועדה.

<רביד עומסי: חוץ מהתוכנית הזו גם הקמנו תוכנית למלגות והלוואות לסטודנטים חרדים.

<רביד עומסי: כרגע זה רק לגברים.

<רביד עומסי: זו תוכנית שהיתה במשרד התמ"ת עד לפני שנה, היא עברה אלינו.

<רביד עומסי: היא גם הורחבה והיא גם פועלת בצורה יותר טובה.

<רביד עומסי: נכון להיום אין שום סטודנט חרדי גבר, יש לנו בעיה עם נשים, אבל אין שום חרדי גבר - - -

מנחם אליעזר מוזס: מה הבעיה עם הנשים החרדיות?

<רביד עומסי: בשמחה, אם יהיה לנו משאבים לזה אנחנו בשמחה ניתן מלגות גם לנשים חרדיות.

<רביד עומסי: אין לנו משאבים לזה כרגע.

מנחם אליעזר מוזס: יש חצי מיליארד שקל.

<רביד עומסי: לא אצלנו.

<רביד עומסי: לכל סטודנט חרדי גבר לא צריכה להיות בעיה לשלם את שכר הלימוד.

מנחם אליעזר מוזס: זו הדרת נשים.

מנחם אליעזר מוזס: אני מוחה על הדרת נשים, קיפוח נשים.

<רביד עומסי: אתה צודק במאת האחוזים, אנחנו נעשה זאת בשמחה.

<רביד עומסי: אני אעבור על תחומי הלימוד שצפויים להיפתח.

<רביד עומסי: נפתחו מכינות בשנה הנוכחית.

<רביד עומסי: תחומי הלימוד אמורים להיפתח בשנה הקרובה.

<רביד עומסי: התחומים שאמורים להיפתח הם: הנדסה, אדריכלות, אופטומטריה, ביוטכנולוגיה, ניהול, כלכלה, עבודה סוציאלית, פסיכולוגיה, מדעי המחשב, ויש עוד כל מיני דברים אחרים בדרך.

<רביד עומסי: אלה הדברים שממש קורים כרגע.

<רביד עומסי: חוץ מזה, אני באמת מסכים שיש פה בעיה מהותית בשילוב בתעסוקה.

<רביד עומסי: גם לבוגרי השכלה גבוהה יכולה להיות בעיה בשילוב בתעסוקה.

<רביד עומסי: אנחנו מתחילים עכשיו להניע תוכנית של שילוב בתעסוקה תוך כדי הלימודים כך שבוגר חרדי יצא כבר אחרי שיש לו ניסיון תעסוקתי.

<רביד עומסי: זה יעשה שני תהליכים: זה גם יגרום למעסיקים להכיר את הציבור החרדי ולקלוט אותם, יהיה להם יותר קל, וגם ייתן לסטודנט החרדי ניסיון תעסוקתי כך שיהיה לו מה להציג.

<רביד עומסי: יש עוד כל מיני דברים שאנחנו מתעסקים בהם.

<רביד עומסי: אני רוצה להגיד פה דבר נוסף חשוב.

<רביד עומסי: יש בעיה מהותית של הכשרת יסוד.

<רביד עומסי: לימודים אקדמיים הם דבר שדורש רקע.

אמנון כהן: צריך לעשות מכינות.

<רביד עומסי: המכינות זה בסדר אבל זה קצת מאוחר מדי.

<רביד עומסי: זה לא לגמרי מספיק.

אמנון כהן: מה אתה מציע?

<רביד עומסי: צריך לעודד להקים מרכזים של בגרויות, להשלים בגרויות, ואחרי זה מי שילך להכשרה מקצועית, מי שילך להשכלה גבוהה, כל אחד מה שמתאים לו.

אמנון כהן: אם אתה עושה מכינה לפי מקצוע שהוא צריך ללמוד מחר אז אתה מכין אותו והוא לא צריך את כל הבגרות.

<רביד עומסי: נכון, אבל יש צורך בסטנדרטיזציה.

<רביד עומסי: השוק זקוק לסטנדרטיזציה.

אמנון כהן: לא מסכים איתך.

ישראל אייכלר: יש סטנדרטים רבים במדינה לא קולקטיבית כמו ברית-המועצות.

ישראל אייכלר: שם כולם היו צריכים לדעת אותו הדבר.

אמנון כהן: יכינו את המכינה לפי הנושא שהוא הולך ללמוד, וזהו.

אמנון כהן: השכלה רחבה ודברים אחרים הוא יכול ללמוד.

יעקב אשר: אפשר למצוא משהו בסיסי.

אמנון כהן: לשלב את זה.

<רביד עומסי: אנחנו נותנים מכינות ברמה מאוד גבוהה, את מה שאנחנו צריכים.

אמנון כהן: משרד הביטחון, מה נשמע?

יעקב אשר: רגע, מה עם חברי כנסת?

יעקב אשר: דילגת על חברי כנסת?

אמנון כהן: שנייה, כולם רשומים.

יעקב אשר: אני רק - - - שהשר נמצא.

יעקב אשר: אם לא, תעשה לי טובה אז - - -

אמנון כהן: מה קשור?

אמנון כהן: הכול יש, דיון יש.

אמנון כהן: סיכמנו איתו שבשעה שתים עשרה וחצי הוא - - -

נפתלי בנט: סוכם מראש.

אמנון כהן: הבקשה שלנו היא שהנושא הזה לא ירד מסדר-היום גם של הוועדה, יש לנו דוח של מבקר המדינה.

אמנון כהן: הקמנו גם שדולה שבה שותפים הרבה חברי כנסת.

אמנון כהן: אני בשיתוף פעולה עם חבר הכנסת אראל מרגלית בשדולה לקידום תעשייה ותעסוקה.

אמנון כהן: למה תעשייה, כבוד השר?

אמנון כהן: כי אמרנו שנקים מפעלים באזורים בהם אנחנו רוצים לעודד תעסוקה וזה ייחשב כאילו המפעלים הוקמו באזור עדיפות לאומית א'.

אמנון כהן: אני כמדינה אחייב אותו להקים את המפעל באזור מסוים בו אני רוצה לתת מענה לאבטלה.

אמנון כהן: יכול להיות שגם במגזר הערבי.

אמנון כהן: אם כן, זה ייחשב אזור עדיפות לאומית א' ואני כמדינה אממן חלק מתעסוקת אותם אנשים.

אמנון כהן: צריך להיות גם ליד זה מעון לילדים כך שהאימא שבאה לעבודה תוכל להשאיר את הילד שלה במעון ובסיום יום העבודה היא מוציאה אותו.

אמנון כהן: זה הרעיון שעומד בבסיס תעשייה ותעסוקה שאמרנו.

אמנון כהן: אני מבקש ממך להנחות צוות לשבת סביב שולחן עגול שיגבש.

אמנון כהן: אנחנו גם רוצים ללמוד מכם כי התחלתם ללמוד מה קורה בשטח.

אמנון כהן: אני נחשפתי להרבה דברים מהשטח.

אמנון כהן: למשל, הם נתקלים בבירוקרטיה וכדי לפשט צריך ללמוד את השטח.

אמנון כהן: אם כן, אנחנו מקימים שולחן עגול יחד עם השדולה.

אמנון כהן: כבודו יקים לנו צוות ויגיד לנו מי הצוות שלו, אולי מישהו כמו מיכל צוק, כולל מישהי בנושא המעון וכן אולי גם בנושא המדען הראשי.

אמנון כהן: כולם ישבו ביחד וינסו למצוא את הנוסחה המתאימה לגבי המשך שיתוף הפעולה בין הכנסת למשרד למען אותה מטרה נעלה של שילובם בתעסוקה, בעזרת השם.

נפתלי בנט: קודם כל, אני יוצא מהישיבה הזו עם לא מעט רעיונות שאני אתרגם אותם למשימות לביצוע.

נפתלי בנט: באמת אין לנו מונופול על החוכמה, ממש כך.

נפתלי בנט: זו לפחות גישתי בכל החיים וגם בעולם ההיי-טק.

נפתלי בנט: אתה מנסה דברים, ניסוי וטעייה.

נפתלי בנט: אתה כל הזמן בוחן וכל הזמן עם אצבע על הדופק.

נפתלי בנט: עלו פה כמה דברים.

נפתלי בנט: למשל, הסיפור הזה עם חברת "הפניקס" ואלה שנדחו.

נפתלי בנט: לא הכרתי את זה, והנה כבר הרווחנו.

נפתלי בנט: זה מובן מאליו שקודם כל הולכים לאיפה שכבר הולכים מציעים כרגע עבודה.

נפתלי בנט: הבקשה שלי היא כל הזמן באופן שוטף להזרים לנו פידבקים, להזרים לנו רעיונות.

נפתלי בנט: מקובל עליי, מיכל תהיה גם כל הזמן בקשר.

נפתלי בנט: עמית פרסיקו פה?

נפתלי בנט: הוא יצא.

נפתלי בנט: עמית פרסיקו הוא העוזר הצמוד שלי לענייני תעסוקה וכל התחום הזה.

נפתלי בנט: אתם יודעים מה?

נפתלי בנט: אני אקריא את הטלפון.

ישראל אייכלר: זה משודר בטלוויזיה.

ישראל אייכלר: הטלפון שלו יקרוס.

נפתלי בנט: הבנתי.

נפתלי בנט: אתה נתת עכשיו הרבה קרדיט לערוץ הכנסת למרות שאני מאוד אוהב את ערוץ הכנסת.

נפתלי בנט: בסדר, אנחנו נעביר פה אליך.

נפתלי בנט: אני פשוט מבקש, אני לא אומר את זה בכל הדברים, בדבר הזה מעגלים קצרים.

נפתלי בנט: יש הזדמנות, יש מפעל שאתם מכירים פה ושם וצריך לתפור אז פשוט לעקוף את הבירוקרטיה.

נפתלי בנט: להגיע למיכל או להגיע אליי.

נפתלי בנט: מיכל היא סופר קשובה, סופר גמישה בתובנה והיא יודעת שיש לה את כל הגב שלי.

נפתלי בנט: לגבי התקציבים - נאמר פה, אני אחדד עוד פעם.

נפתלי בנט: המבנה הוא מבנה אקורדיון.

נפתלי בנט: אם אנחנו צריכים לדחוס הכול לשנתיים הראשונות נדחוס.

נפתלי בנט: אחר כך נשבור את הראש עוד שנתיים.

נפתלי בנט: אנחנו צריכים לדהור קדימה.

נפתלי בנט: אני אסיים במשל הכי טוב מבחינתי וזה הנושא של העלייה של יוצאי חבר ברית-המועצות לשעבר.

נפתלי בנט: בשנות התשעים היה צריך לקלוט מיליון עולים ודרסו בדרך כמה דברים.

נפתלי בנט: נעשו כמה טעויות, אבל בסוף קלטו אותם ובתמונה הגדולה עם ישראל הרוויח.

נפתלי בנט: אותו הדבר פה.

נפתלי בנט: אגב, חבר הכנסת טיבי, הנושא תקף גם לגבי נשים ערביות שגם שם יש תת-השתתפות.

נפתלי בנט: את אותה אובססיה שיש לי לגבי סוגיית התעסוקה של גברים חרדים, זה גם תקף לגבי נשים במגזר הערבי.

נפתלי בנט: הגברים פשוט בתעסוקה כמעט שואף לממוצע, שם אני לא רואה בעיה אקוטית.

נפתלי בנט: אבל בקרב הנשים יש לא מעט בעיות ואנחנו עובדים על זה מאוד מאוד קשה.

נפתלי בנט: אני ממש מברך את יושב-ראש הוועדה וגם יושב-ראש השדולה אמנון כהן ואת כל העוסקים בדבר.

נפתלי בנט: כולנו צריכים לעשות זאת ביחד ולהרים את המשימה, זה לא עבודה שלי או שלכם.

נפתלי בנט: תודה רבה.

אמנון כהן: תודה רבה.

אמנון כהן: אנחנו ממשיכים.

אמנון כהן: חבר הכנסת טיבי, אתה רצית לדבר?

אחמד טיבי: בקצרה.

אחמד טיבי: זו עמדה אסטרטגית, חבר כנסת ערבי שמשתתף בדיון בנושא שילוב חרדים.

יעקב אשר: תודה רבה.

יעקב אשר: אתה לא רוצה שידברו לא ידברו.

יעקב אשר: סיכמת את הדיון, זה בסדר.

יעקב אשר: בסדר גמור, מצוין.

יעקב אשר: טיבי - - - בשבילך.

אמנון כהן: בסדר, הלאה.

אחמד טיבי: אני שומר על מידה רבה מאוד של איפוק.

אחמד טיבי: שמעתי הערה מכוערת שם.

אמנון כהן: לא שמעת כלום.

אחמד טיבי: שמעתי, שמעתי.

אחמד טיבי: אני מאופק בגלל הצום.

אחמד טיבי: בדוחות של ה-OECD נאמר שאחת מהסיבות לנתונים סטטיסטיים רגרסיביים של מדינת ישראל היא אי-השילוב של האוכלוסייה הערבית או האוכלוסייה החרדית בשוק התעסוקה והעבודה במגזר הציבורי.

אחמד טיבי: אני זוכר שראש הממשלה נתניהו אמר בזמנו שבניכוי החרדים והערבים מצבנו טוב.

אחמד טיבי: אני בדקתי, בדקתי את עצמי היטב.

אחמד טיבי: אני לא מתכוון להתנכות.

אחמד טיבי: שאלתי את גפני בזמנו, נדמה לי שגם אייכלר יסכים, הם נשארים פה.

אחמד טיבי: הם לא מתכוונים להתנכות.

אחמד טיבי: לכן, צריך לפתור את הבעיה מהשורש.

אחמד טיבי: אני עמדתי בראש ועדת חקירה לקליטת ערבים בשירות הציבורי שעבדה שתי קדנציות.

אחמד טיבי: השיעור שלנו באוכלוסייה הוא 20%.

אחמד טיבי: כעת אנחנו מתקרבים ל-8% במגזר הציבורי.

אחמד טיבי: אייכלר, מה השיעור שלכם באוכלוסייה הכללית?

ישראל אייכלר: כל מי שרוצה סופר אותנו.

ישראל אייכלר: כשרוצים לאיים על הציבור אומרים הם כבר 20% וכשרוצים להגיד שהם אפס אומרים שהם 8%.

ישראל אייכלר: אבל כשאומרים מגזר חרדי זה דבר לא כל כך מוגדר ואי-אפשר לדעת.

<שמואל גולן: אנחנו מציינים את זה.

<שמואל גולן: זה בין 600,000 ל-800,000 שזה בין 8% ל-10%.

אחמד טיבי: ומה השיעור שלהם במגזר הציבורי?

ישראל אייכלר: במגזר הציבורי מינוס.

אחמד טיבי: אני לא חושב שזה מינוס, אבל זה תת-ייצוג.

ישראל אייכלר: אם תמצא במגזר הציבורי חרדי זה מישהו שחזר בתשובה.

אחמד טיבי: יש חסמים.

<שמואל גולן: לא, לא.

<שמואל גולן: אצלי עובד רב.

<שמואל גולן: בחטיבה שלי עובד כרגע רב ולא חוזר בתשובה.

ישראל אייכלר: מתוך כמה עובדים, אדוני?

<קריאות: זה אחוזים מאוד קטנים, על זה אין ויכוח.

אחמד טיבי: אדוני היושב-ראש, חברי הכנסת, יש כמה חסמים.

אחמד טיבי: למשל, במכרזים יש תנאי של תואר ולתלמידי הישיבות אין תואר.

אחמד טיבי: הם לומדים בישיבות אבל אין להם תואר.

אחמד טיבי: זה חסם ראשון וזה חשוב.

ישראל אייכלר: לא מכירים בזה.

אחמד טיבי: עניין הסטריאוטיפים - גם יש לו גם תואר אבל הסטריאוטיפ חוסם אותו.

אחמד טיבי: יש חסם רציני.

אחמד טיבי: נקודה שנייה, למרות הדיבור הגבוה על שילוב חרדים ההנהגה החרדית חייבת לעודד את הציבור לצאת לשוק העבודה.

אחמד טיבי: גם אם היא מעודדת, האמת היא שיש בעיה כאשר הם רואים שהממשלה והשלטון מתנכר ומתנכל לערכים שלהם ואז זה יוצר עוד חסם.

אחמד טיבי: לכן, צריך להסיר את החסמים האלה.

אחמד טיבי: היה לי חשוב לומר את זה כי רבים מחברי הכנסת החרדים השתתפו בדיוני הוועדה הקודמת והיתה להם דעה ועמדה חיובית.

אחמד טיבי: אני מרגיש גם צורך מוסרי לבוא ולומר את דעתי כאן.

אמנון כהן: תודה.

אמנון כהן: נציג משרד הביטחון, בבקשה.

אמנון כהן: אנחנו גם סיירנו אצלכם וזה היה יפה מאוד.

אמנון כהן: אנחנו רוצים לשמוע איזה קשיים יש לכם ואיפה ניתן לסייע.

<יוסי מצליח: אני יוסי, סגן מפקד מיט"ב, נציג חתומכ"א.

<יוסי מצליח: נמצא איתי גם אמיר ווקנין שהוא ראש מדור שילוב חרדים.

<יוסי מצליח: אני מניח שמה ששמענו פה, וגם ציטטו פה אפילו את ראש אכ"א, זה היה ההנחה הרווחת בצבא.

<יוסי מצליח: אנחנו רוצים ומרחיבים וקולטים באהבה רבה תוך כדי יצירת מגוון אפשרויות רבות ומסלולים רבים.

<יוסי מצליח: הליווי הוא ברצף תהליכי שמתחיל מהשלב של המיון בלשכות הגיוס, בהנחה שיהיה החוק, דרך המרכז למיון חרדים שבו נעביר את כולם, ניתן להם את האפשרויות ונודיע להם דרך השירות, ואחרי השחרור דרך היחידה להכוונת חיילים משוחררים ובמסגרת העברת המידע שתתבצע מול התמ"ת.

<יוסי מצליח: אמיר ייגע פה תיכף בכמה אפשרויות שקיימות.

<יוסי מצליח: עם זאת, יש מספר קשיים.

<יוסי מצליח: לא את כולם נמנה פה כי זה לא עניין כל הוועדה.

<יוסי מצליח: אבל בהחלט אנחנו פועלים בכיוון ושמחים על כך.

<אמיר ווקנין: אמיר ווקנין, ראש מדור שילוב חרדים.

<אמיר ווקנין: מבחינת המסלולים שלנו - יש לנו מסלול שנקרא "שוחר טוב", מסלול נוער צעיר, בעצם עוזבי ישיבות קטנות, שמגיעים למשרד החינוך, לכיתות בבתי-ספר מקצועיים או לבתי-ספר מקצועיים שמיועדים לציבור החרדי.

<אמיר ווקנין: הם עוברים הכשרה בבית-הספר ומשם הם משולבים בצבא במסלולים טכנולוגיים ומקבלים עוד קרדיטציה לקראת האזרחות, עוד אפשרות להכשרה נוספת.

<אמיר ווקנין: מסלול "נצח יהודה" - אנחנו עובדים בשירות של שנתיים היום ולאחר מכן פרק משימה.

<אמיר ווקנין: בפרק המשימה הם מקבלים הכשרה או הם עושים מיון תעסוקתי מלא בכניסה לפרק הזה.

<אמיר ווקנין: משם הם מסווגים או למסלול מקצועי או למסלול הנדסאים או למסלול אקדמי, מכינה אקדמית.

<אמיר ווקנין: יש לנו שם הישגים בכל שנה.

<אמיר ווקנין: כמו שאמרו פה, זה צעירים שהגיעו ללא לימודי ליב"ה.

<אמיר ווקנין: הם מסיימים את המכינה עם תעודת בגרות מלאה אצלנו.

<אמיר ווקנין: אנחנו עושים את זה במסגרת מכון לב, רובם במסגרת מכון לב במכינה אקדמית.

<אמיר ווקנין: אנחנו עושים מכינה של הצבא להכין אותם לכל המסלולים.

<אמיר ווקנין: לאחר הייעוץ התעסוקתי ולאחר המכינה הראשונית יש פיצול לכל המסלולים.

<אמיר ווקנין: בכל המסלולים יש לנו הצלחה.

<אמיר ווקנין: בקורסים המקצועיים אנחנו מדברים על 90% ממסיימי הקורסים בהצלחה ובמכינת ההנדסאים אנחנו מדברים באופן קבוע על ממוצע גבוה של מסיימים מהממוצע הארצי מבחינת הציונים.

<אמיר ווקנין: כולם מסיימים, רק מבחינת הציונים אנחנו בממוצע יותר גבוה.

<אמיר ווקנין: לגבי מסלול השח"ר - מסלול השח"ר מכוון למנוף לתעסוקה לאברכים חרדים.

<אמיר ווקנין: הם מגיעים ומקבלים איזושהי הכשרה מקצועית.

<אמיר ווקנין: אנחנו משלבים אותם בכל המקצועות המובילים בצה"ל, תוכניתנים ב-8200 כמו שהזכירו קודם, בודקי תוכנה, שרטטי אוטוקאד, מנהלי רשת מיחשוב וגם בתחומים באגף הטכנולוגיה והלוגיסטיקה, אם זה מכונאים, אם זה חשמלאים, בכל המסלולים.

<אמיר ווקנין: יש לנו פה סקר של מוסד שמואל נאמן ושל מסלול הג'וינט שעובדים איתנו בשיתוף פעולה.

<אמיר ווקנין: בשני המסלולים אנחנו מדברים על 90% השמה.

<אמיר ווקנין: זאת אומרת, אנחנו יודעים להבטיח בסופו של דבר למי שמגיע אלינו שהוא ימצא עבודה בשוק.

<אמיר ווקנין: הוא רוכש אצלנו את ההשכלה ובסופו של דבר את הניסיון ויש לו אפשרות לבצע השמה.

<אמיר ווקנין: בקבע יש לנו כחמישים חיילי מסלול נצח, עוד כ-250 חיילי שח"ר בקבע.

<אמיר ווקנין: אנחנו מדברים בסך הכול על 300 חרדים בקבע.

<אמיר ווקנין: אם אנחנו מדברים על שילוב במגזר הציבורי, יש לנו שיתוף פעולה מלא עם משרד התמ"ת.

<אמיר ווקנין: הרבה מאוד מהקורסים אנחנו עושים במשרד התמ"ת, אם זה הקורסים שדיברתי עליהם.

<אמיר ווקנין: יש להם תעודה של משרד התמ"ת.

<אמיר ווקנין: אנחנו מדברים על כאלפיים מתגייסים חרדים, מתוכם במשרד החינוך מוכשרים כחמישים בשנה במכינה האקדמית.

<אמיר ווקנין: אנחנו מדברים על כשלוש מאות חיילים בשנה שמוכשרים במסגרת התמ"ת.

<אמיר ווקנין: יש לנו חיילים שמוכשרים במסגרת צה"ל ויש לנו חיילים שאנחנו נותנים להם קרדיטציה השמתית, אפשרות ללמוד גם תוך כדי השירות.

<אמיר ווקנין: שיתוף הפעולה עם משרד הכלכלה הוא מלא ואנחנו היינו מעוניינים להרחיב אותו כמה שיותר כי בסופו של דבר זה התעודות הכי טובות.

<אמיר ווקנין: מי שמגיע אלינו עם תעודה כזאת אני יודע גם לשלב אותו בצבא, אבל גם כשהוא יוצא החוצה אחרי השירות יש לו אפשרות להשתלב בשוק העבודה.

אמנון כהן: תודה.

אמנון כהן: מור מהתאחדות התעשיינים, בבקשה.

<מור שמגר: מור שמגר, אני תעשיינית, בת ממשיכה במפעל מתכת באשקלון.

<מור שמגר: השר אלי ישי כשר התמ"ת היה אצלנו.

<מור שמגר: אני רוצה להתחיל בברכה לשר אלי ישי ולשר פואד כי הם התחילו את המגמה הזאת של פתיחת שוק העבודה לחרדים.

<מור שמגר: אני כבר חמש שנים עוסקת בזה.

<מור שמגר: אני רוצה להגיד שעם הביקורת הגבוהה והרבה שיש, יש גם הרבה התקדמות ומשרד התמ"ת תחת מיכל צוק עושה עבודה מאוד מאוד רצינית לקדם את הנושאים האלה.

<מור שמגר: אני חושבת שאם זו הוועדה לביקורת המדינה, בצד הביקורת יש גם הם הרבה הרבה זכויות שנצברו בשנים האחרונות.

<מור שמגר: אני מצרה שחברי הכנסת החרדים שחברים בוועדה לא נשארו לשמוע מה יש לי להגיד.

אמנון כהן: הם שומעים הכול.

<מור שמגר: יכול להיות, אבל לשמוע פרונטלית.

<מור שמגר: דובר פה הרבה על סינון של מעסיקים, הדרת עובדים חרדים משוק העבודה.

<מור שמגר: אני פה כיו"ר ועדת קשרי קהילה של התאחדות התעשיינים, כתעשיינית ונציגת הארגונים הכלכליים.

<מור שמגר: אנחנו רוצים עובדים טובים.

<מור שמגר: לא מטריד אותנו הלבוש שלו והאמונה והמוצא שלו.

<מור שמגר: אנחנו רוצים עובדים שיכולים לענות לנו על הצרכים, בין אם זה ברמות הכי נמוכות עד הרמות הכי גבוהות.

<מור שמגר: בשבועיים האחרונים עשינו כמה מפגשים של תעשיינים עם נציגי ג'וינט וכד' על מה תעשיינים צריכים בשביל לקלוט עובדים, ועלה מאוד ברור שמסלול התעסוקה פחות מעניין.

<מור שמגר: מאוד מעניין מסלול ההכשרות ומאוד מעניין ליווי תעסוקתי גם למועסק וגם למעסיק כי המשבר הוא משבר חברתי.

<מור שמגר: לכן, צריך מישהו שילווה את התהליך הזה כדי לפתור הרבה חסמים.

<מור שמגר: ישבה שם בחורה מ"שטראוס" והיא דיברה על "שטראוס" הגדולה מתארגנת לזה.

<מור שמגר: הם הצליחו לקלוט שניים, שלושה, ארבעה וחמישה.

<מור שמגר: עלה שיש פער גדול בין רמת ההשכלה או רמת התפיסה ההשכלתית של הגברים החרדים לעומת הכישורים האמיתיים שלהם לשוק העבודה, בין הכישורים המקצועיים לבין הכישורים הרכים שאלו פערים שצריך לסגור.

<מור שמגר: הם לא בהכרח עולים המון כסף, אבל הם צריכים ליווי מאוד פרטני, מאוד מדויק.

<מור שמגר: אני יכולה להגיד שהתעשיינים ושוק התעסוקה, בין אם זה עסקים קטנים ובינוניים, מאוד מחפשים עובדים ומאוד זקוקים לעובדים.

<מור שמגר: אני הייתי מבקשת מהוועדה לביקורת המדינה להתייחס לעניין שהמדינה לא צריכה לעודד ולסבסד לימודים והכשרות מקצועיים שהם לא הכרחיים בשוק העבודה.

<מור שמגר: כלומר, אם מדינת ישראל רואה אסטרטגית טכנולוגיה ויצרנות, בין אם זה תעשייה קטנה וזעירה לבין תעשייה גדולה, זה חשוב לעודד את זה ולא לעודד ראיית חשבון, עריכת דין וכד'.

<מור שמגר: רציתי להתייחס לדבר נוסף והוא נושא הדימויים.

<מור שמגר: עלה פה העניין של להיות בנאי.

<מור שמגר: אני לא יודעת אם כולם יודעים אבל בשוק הבנייה מרוויחים המון ובשעה ארבע-חמש עוזבים את מקום העבודה כך שאפשר להיות גם ללמוד הרבה תורה.

<מור שמגר: כלומר, להיות גם תלמיד חכם וגם להיות מפרנס בכבוד למשפחתך, וזה לאו דווקא מקצוע בזוי.

<מור שמגר: סבא רבא שלי היה אחד מתלמידיו הראשונים של הרב אשלג והוא היה קבלן.

<מור שמגר: הוא בנה לו את בית-הכנסת ואת הבית.

<מור שמגר: אני לא רואה בזה פחיתות כבוד.

אמנון כהן: אני עדיין רואה שכאלו שההורים שלהם היו חקלאים לא מתעסקים בחקלאות והם מביאים עובדים זרים לעבודה בחקלאות.

<מור שמגר: זה נורא בעיניי, נכון.

<מור שמגר: אבל הדיון הוא דיון של תדמיות של מקצוע.

<מור שמגר: אני חושבת שהדרישה של המגזר החרדי שהמעסיקים יבואו אלינו יכולה להיות גמישה במידה מאוד מסוימת.

<מור שמגר: בסוף שוק העבודה לא מחכה לאף אחד.

<מור שמגר: בנושא הזה המדינה צריכה לתמוך במגזר הפרטי כי כל תמיכה של מגזר פרטי תאיץ את קצב יצירת מקומות העבודה הנוספים.

<מור שמגר: זה לא רק כמה עבודות יש כרגע או כמה ג'ובים פנויים יש כרגע כי כל אחד שמצטרף לשוק העבודה אז זה אומר שמייצרים עוד שווקים ועוד מוצרים ומפתחים עוד מוצרים ומוכרים לחו"ל.

<מור שמגר: זה דינאמיקה שמגדילה את סך המשרות הפנויות במשק.

<מור שמגר: תודה רבה.

אמנון כהן: תודה.

אמנון כהן: מנכ"ל קמ"ח נמצא פה?

אמנון כהן: אולי הוא התייאש והלך?

אמנון כהן: אני שמעתי את צה"ל ואני רוצה לשמוע את השירות האזרחי.

אמנון כהן: בדוח מציין מבקר המדינה שאתם הייתם צריכים תוך כדי קליטתם בשירות האזרחי והלאומי גם לשלב אותם באיזושהי הכשרה מסוימת על מנת שבסוף השירות יהיה להם איזשהו מקצוע.

אמנון כהן: הדוח מציין שלא היתה שום פעילות בתקופה ההיא.

אמנון כהן: יכול להיות שעכשיו הדברים השתנו.

<מרדכי אלמליח: מוטי אלמליח, מנהל אגף תקציבים ופיקוח במינהלת.

<מרדכי אלמליח: בתוכניות של שירות אזרחי יש הרי שני מסלולים: מסלול של ארבעים שעות שבועיות במשך שנה או ארבע שעות ביום, עשרים שעות שבועיות למשך שנתיים.

<מרדכי אלמליח: חשבנו לשלב את אותם חבר'ה שעושים את המסלול המפוצל כך שהם גם יוכלו לעשות שירות, גם שיוכלו לפרנס את עצמם ולעבוד וגם שהם יוכלו לעבוד.

<מרדכי אלמליח: בנינו איזשהן תוכניות והצגנו אותן בכל מקום, תוכנית של הכשרה.

<מרדכי אלמליח: לא תוקצבנו בתוכניות האלה והטענה היתה שהגורמים המוסמכים במדינה שאחראים על ההכשרה, כדי לא ליצור כפילויות של מנגנונים לעשות את זה באותם אמצעים של משרד התמ"ת, משרד הכלכלה היום.

אמנון כהן: אבל אפשר לעשות שילוב, ביחד.

אמנון כהן: אתם מגישים תוכנית למיכל צוק.

<מרדכי אלמליח: בדיוק.

<מרדכי אלמליח: אנחנו שולבנו בחלק.

אמנון כהן: זה שירות, נטל, והוא יתרום את חלקו.

אמנון כהן: המטרה שלנו בסוף שהוא יצא גם לעבוד.

אמנון כהן: לכן, כמו שבצה"ל עושים משולב - - -

<מרדכי אלמליח: ברור.

אמנון כהן: מה עשיתם עד עכשיו?

אמנון כהן: האם יש משהו משולב איתכם?

<מרדכי אלמליח: כן.

<מרדכי אלמליח: עכשיו יש לנו תוכניות משולבות.

<מרדכי אלמליח: אנחנו עכשיו גם באותו משרד אז הרבה יותר קל לנו לדבר.

<מרדכי אלמליח: אנחנו חלק מהתוכניות של מיכל צוק, גם תוך כדי שירות וגם לאחר השירות.

<מרדכי אלמליח: אנחנו גם שולבנו במסגרת - - -

אמנון כהן: האם מי שנמצא אצלך עכשיו בפרויקט משולב איתה עכשיו?

<מיכל צוק: אני אתייחס.

<מיכל צוק: באופן עקרוני חלק מקהל היעד שלנו בתוכנית הזו זה גם בוגרי השירות האזרחי כמו גם השירות הצבאי.

אמנון כהן: האם נכנסו לקורסים, ללמידה ולמקצוע?

<מיכל צוק: זה מה שאנחנו צריכים לעשות עכשיו.

אמנון כהן: צריכים, עוד לא עשו.

<מיכל צוק: לא, כולל מי שמשרת עכשיו.

<מיכל צוק: התחילו לשבת עם הצוות שלי כדי לגבש את התוכניות האלה.

<מרדכי אלמליח: ישבנו והתחלנו כבר לגבש את הצוותים.

<מרדכי אלמליח: אנחנו גם שולבנו במסגרת תוכנית השוברים.

<מרדכי אלמליח: מינהלת השירות האזרחי היא חלק ממחלקי השוברים.

<מרדכי אלמליח: שם אנחנו כבר בפנים.

אמנון כהן: גם פה תהיה תעודה שלכם לבוגרים, כן?

<מיכל צוק: כן, כן.

<מיכל צוק: השוברים זה מה שהצגתי קודם.

<מיכל צוק: יש לנו סכום של כסף שאנחנו מחלקים אותו פר אוכלוסיות יעד ופה גופים מפנים.

<מיכל צוק: אחד הגופים המפנים האלה זה השירות האזרחי במגוון האוכלוסיות שלו שהן אוכלוסיות היעד שלנו.

<מיכל צוק: זה אומר שהם יכולים לקצות למשרתים אצלם שובר להכשרה מקצועית.

<מיכל צוק: ההכשרות המקצועיות האלה מוכרות לפי הנוהל שלנו או על ידינו או על-ידי מה שמוכר על-ידי המל"ג, על-ידי המערכת האקדמית, כדי שיהיה מגוון יותר רחב, ועל ידי משרדי ממשלה אחרים כי רצינו להרחיב את היריעה ולא לצמצם אותה.

<מיכל צוק: זה בהחלט שיתוף פעולה ראשוני שכבר קורם עור וגידים בימים אלה ומבוצע.

<מרדכי אלמליח: לסיום, במסגרת השירות האזרחי והלאומי עשינו ביחד עם מכון מאגר מוחות בראשותו של פרופ' איציק כץ סקר לגבי מסיימי השירות האזרחי-לאומי, מה הם עשו בתום השירות שלהם.

<מרדכי אלמליח: מצאנו שלמעלה מ-85% או שהם משולבים בשוק העבודה או במסגרות לימודיות.

<מרדכי אלמליח: זאת אומרת, רוב רובם של מסיימי השירות האזרחי-לאומי, או שהם שולבו במעגל התעסוקה או שהם - - -

אמנון כהן: זה לא אומר כלום.

אמנון כהן: כשהממדים יהיו יותר גדולים אז - - -.

אמנון כהן: יקירי, זה לא פוטר אותך.

<מרדכי אלמליח: זה הנתונים - - -

אמנון כהן: כבודו, בבקשה.

<הרשל קליין: הרשל קליין, שותף בהקמת שמונה סניפי מפתח.

<הרשל קליין: עד אתמול הייתי מנהל ארצי של כל הסניפים האלה, היום אני כבר בדימוס.

<הרשל קליין: אני רוצה להתייחס לכל הדברים החשובים שנאמרו פה.

<הרשל קליין: גם לנתונים נכונים יש תפקיד.

<הרשל קליין: ואם שמענו פה שמדובר על 1,200 - 1,250 גברים סך הכול, הנתון הזה הוא לא נכון מכיוון שבכל סניפי מפתח שעובדים עם מחשוב הספוט, הנתונים אומרים שמתוך 17,000 איש שפנו למפתחות קרוב ל-8,500 מושמים במשך אותן השנים, מתוך 3,500 גברים שהושמו.

<הרשל קליין: אלה רק במפתח מבלי לקחת בחשבון מה שנעשה בשח"ר.

<הרשל קליין: אלו דברים מאוד חשובים.

<הרשל קליין: בירושלים בלבד קרוב ל-1,000 איש.

<הרשל קליין: חשוב שהנתונים האלה יהיו נכונים ויהיו בפרוטוקולים כי שאר הנתונים הם לא נכונים.

אמנון כהן: יפה, טוב שאמרת.

אמנון כהן: רחלי גנות בעלת מפעל היי-טק, בבקשה.

אמנון כהן: מיכל לידך והיא תשמע את הבעיות שלך.

אמנון כהן: תדברי על הקשיים כדי שהיא תשמע.

אמנון כהן: גם היא צריכה לצאת, הבטחתי לה.

<רחלי גנות: אני מנהלת את חברת רייצ'יפ בתחום ההיי-טק.

<רחלי גנות: בתחום ההיי-טק כן חסרים עובדים, כן מוציאים עדיין הרבה עבודה לחו"ל.

<רחלי גנות: אני רציתי לדבר על תמרוצים למעסיקים.

<רחלי גנות: קודם אמרת, מהתאחדות התעשיינים, שזה פחות רלוונטי לתעשיינים, אני חושבת שזה בגלל המודל הזה של התוכנית הזאת שהיא מאוד מאוד בירוקרטית.

<רחלי גנות: ראיתי פה את התקציב של 120 מיליון לתמרוץ.

<רחלי גנות: אני מכירה את הנושא הזה ומתחשיב שאני עשיתי עולה כי 120 מיליון זה 2,400 משרות, זה הכול.

<רחלי גנות: אם יש יעדים של 24 או 80,000 זה לא עומד.

<רחלי גנות: זה 2,400 משרות לחמש שנים אז כבר במפתח - - -

אמנון כהן: היא אמרה: תגמרו לי את הכסף תוך חודש, אני אביא עוד כסף, אז אין בעיה.

<רחלי גנות: בהקצאה האחרונה הקצו לנו 30 מיליון.

<רחלי גנות: בבקשה, שיביאו את הכסף.

<רחלי גנות: אבל לא מביאים.

אמנון כהן: השר הבטיח.

אמנון כהן: מי שיגיש בקשה והוא עומד בקריטריונים אז הוא הבטיח שהוא יקבל, כולל מה שאמר השר שמחון קודם.

אמנון כהן: הוא אמר שמה שהבטיחו צריכים לשלם.

<רחלי גנות: קודם כל, גם אני ב-2012 קיבלתי תשובה שלילית בגלל נושא של תקצוב למרות שעמדנו בכל הנהלים.

אמנון כהן: מיכל, תבדקי אותה אחר כך.

<רחלי גנות: אני אשמח מאוד אם תבדקו באמת שלהקצאה הזאת של ה- 30 מיליון יוסיפו את ה-120 מיליון.

אמנון כהן: אנחנו נזמן אתכם שוב לשדולה שיש לנו.

אמנון כהן: אם עד אז לא תקבלי אז ודאי שאנחנו - - -

<רחלי גנות: יש הרבה מאוד מעסיקים שניגשו ויש משרות ויש מעסיקים.

<מיכל צוק: לפחות כדי שתהיה כאן אמירה ברורה, אני רוצה להגיד שהמקצה עכשיו הוא מקצה תחרותי.

<מיכל צוק: אני לא יכולה להבטיח לאף אחד שום דבר.

אמנון כהן: אבל לגבי מי שעמד בקריטריונים והובטח לו.

<מיכל צוק: בהמשך לביקורת שהיתה השר אמר שהוא ייבחן את הנושא בשביל להבין אם אכן הדברים הם כאלו או אחרים.

<מיכל צוק: אנחנו נבחן את הסוגיה.

<מיכל צוק: אבל שלא ייצא כאן שהיתה איזושהי הבטחה מראש.

<מיכל צוק: הוא צריך לבחון את הנושא ואנחנו נבחן את הנושא.

<מיכל צוק: ההקצאות הן תחרותיות, הן מוגבלות גם באמות מידה וגם כמובן בתקציב.

אמנון כהן: מיכל, אלו שכבר עברו את כל התבחינים וקיבלו אישור מכם ואמרתם: עמדתם בקריטריונים, אתם תקבלו את הכסף.

אמנון כהן: אבל אז פתאום אין כסף ואמרתם: אתם עומדים בקריטריונים, אבל מפאת שנגמר כסף או אין כסף לא קיבלתם.

אמנון כהן: אני מדבר על זה.

אמנון כהן: הם כבר קיבלו הבטחה.

<מיכל צוק: אנחנו נציג כמה משאבים היו ומה התקציבים שהיו בשנים שביקשת, 11 - 12, מה אמור להיות השנה.

אמנון כהן: ואז נראה בדיוק.

<מיכל צוק: אבל עוד הפעם, הדברים האלה מוקצים גם בצורה תחרותית.

<מיכל צוק: וכן, יש גם מגבלה תקציבית, גם מגבלות שאנחנו כממשלה עובדים לפיהן.

<רחלי גנות: אני רוצה לדבר על הבעיה שבמודל התחרותי הזה אנחנו המעסיקים צריכים להמר מראש על שלוש שנים מראש כמה עובדים יהיו לנו, באיזה שכר נעסיק אותם ובאיזה קצב נגייס אותם.

אמנון כהן: את זה כנראה נצטרך לשנות בשולחן העגול שנשב.

<שושנה גולדפינגר: לבנות קריטריונים שיש בהם ודאות.

<רחלי גנות: בדיוק.

אמנון כהן: היא צריכה לבחון את זה.

אמנון כהן: השר אמר שהוא רוצה לבחון, הוא יבדוק.

<מיכל צוק: אנחנו נלמד.

<מיכל צוק: חלק מהבעיה הבירוקרטית, מה שמגיע אלינו, זה באמת רצון לפשט כדי לנסות ליצור יותר ודאות.

אמנון כהן: העלינו את מה שהעליתם.

<רחלי גנות: משרד הכלכלה עצמו לא יכול לתת תחזית לחמש שנים ומאיתנו, המעסיקים, רוצים.

<רחלי גנות: אם אנחנו לא עומדים בזה אנחנו מקבלים קנסות.

<רחלי גנות: השכר עולה גם במשך השנים.

<רחלי גנות: בסופו של דבר, אנחנו מפסידים כי אנחנו לא מקבלים את הסכומים שמגיעים אלינו.

אמנון כהן: גברתי, בבקשה בכמה משפטים כי אני רוצה לסיים.

<שושנה גולדפינגר: קוראים לי שושנה גולדפינגר ואני מעיריית בני-ברק שגם הוזכרה פה בדוח המבקר.

<שושנה גולדפינגר: אני רוצה לברך על העבודה המשותפת והמשולבת עם שמוליק גולן בכל מיני נושאים שהוא מציף גם על המגזר החרדי בעזרת העובד שלו שגם מהמגזר, שניים, ועל האמירות החיוביות.

<שושנה גולדפינגר: קודם כל, המרכז שהוקם בבני-ברק באמת יכול להוות מודל לכל המרכזים בארץ.

<שושנה גולדפינגר: זו עבודה משותפת של המשרד עם יעקב אשר.

אמנון כהן: יעקב אשר עשה עבודה מצוינת.

<שושנה גולדפינגר: כן, הוא עשה עבודה מצוינת והקימו.

<שושנה גולדפינגר: נמצא איתנו המנהל שעבר את המכרז לנהל, איש מתוך המגזר.

<שושנה גולדפינגר: דוד שכטר יושב פה גם איתנו והוא לוקח את המושכות באמת ליצור תכלול של כל השירותים, גם לימודים, גם השמה, גם ליווי ועבודה, כל העבודה המשולבת הזאת.

<שושנה גולדפינגר: אני רוצה לומר כמה מילים מהלב על פתיחת לבבות.

<שושנה גולדפינגר: דובר פה הרבה על אווירה, על דיבור, על חסמים.

<שושנה גולדפינגר: אחד החסמים המרכזיים זה באמת איך אנחנו רואים את עצמנו כחברות מחולקות של אנחנו ואתם.

<שושנה גולדפינגר: נתתי הרצאה לעובדים בכירים בביטוח לאומי ואם מישהי הרימה יד ואמרה: אני לא יכולה לשבת ליד מישהי בעבודה שלא למדה טשרניחובסקי אז יש לנו כאן בעיה.

<שושנה גולדפינגר: לגבי החסמים האלה, ושמעתי פה על הצורך בסטנדרטיזציה מוחלטת - אנחנו צריכים להגיע לאיזשהו מצב של diversity , של קבלה, של גיוון במקומות העבודה שמעסיקים יהיו גאים בזה שיש מגוון של עובדים אצלם, וגם אנחנו נהיה גאים לעבוד עם מגוון של חברים לעבודה.

אמנון כהן: תודה.

אמנון כהן: עד אז צריך לתת להם תמריצים כדי שהם יוכלו לקלוט אנשים.

אמנון כהן: זה תהליך שצריך לעשות גם בתקשורת, גם בבית הזה.

אמנון כהן: אני חושב שלאט לאט אנחנו בתהליכים נגיע גם לשלב הזה שיהיו גאים להעסיק אנשים כי מבחינה איכותית באמת מדובר באנשים מאוד מאוד טובים, מוסרים, עם מוסר עבודה מאוד גבוה.

אמנון כהן: יש להם את המושג שלא יהיה גזל, ולכן הם לא ישתו כל הזמן קפה כי הם יודעים שמשלמים להם לפי שעה או לפי חודשי.

אמנון כהן: לכן, מדובר באנשים איכותיים מאוד.

אמנון כהן: כוועדה כמובן שנעקוב אחרי הדברים.

אמנון כהן: אני מודה לכל אלה שהשתתפו בדיון, אני חייב לסכם.

<ניקול דהאן: משפט אחד, בבקשה.

<ניקול דהאן: אני ד"ר ניקול דהאן בעבודה סוציאלית.

<ניקול דהאן: אני מייצגת כאן שני נושאים: הנושא האחד זה המפגש בין-תרבותי שהועלה גם כאן וגם כאן.

<ניקול דהאן: הנושא שזה הרבה מעבר להכשרה.

<ניקול דהאן: יש פה משהו שהוא אינטליגנציה רגשית או רוחנית גם של המקום הקולט, גם של העובד, שמצריך עבודת עומק.

<ניקול דהאן: אני מפנה למאמרים שכתבתי בנושא של אקדמיזציה.

<ניקול דהאן: הכובע השני - יש פה שתי נציגות של ארגון "אם הבנים".

<ניקול דהאן: הנושא של עבודה לחד-הוריות מן המגזר החרדי במיוחד שהן בראש המשפחה.

<ניקול דהאן: הן ממש צריכות תשומת לב מיוחדת בתחום ההעסקה, לא פחות מגברים.

אמנון כהן: מיכל, שמעת?

אמנון כהן: בסדר.

<קריאה: - - -

אמנון כהן: רבותי, אני מוגבל, אין מה לעשות.

אמנון כהן: יהיו דיונים ואנחנו נזמין את כולכם.

אמנון כהן: אי-אפשר להגיד הכול בדיון.

אמנון כהן: יש אנשים שרצו לדבר והם נרשמו.

אמנון כהן: הם כנראה התייאשו, אבל זה אופי הדברים.

אמנון כהן: אי-אפשר לתת לכולם, השתדלתי עד כמה שאפשר.

אמנון כהן: מיכל, אני כן מבקש לקבל את הדיווח לגבי התקציב שחולק למעסיקים, 2011, 2012, 2013.

אמנון כהן: גם הדברים שהועלו על-ידי חברי הכנסת מול מל"ג, מולכם, מבחני סאלד, וכל הדברים האלה.

אמנון כהן: אני לא יודע מול מי צריך לטפל בדברים האלה.

אמנון כהן: יש אנשים שעברו הכשרות מסוימות והם כנראה מרגישים שהם נפגעים כתוצאה מכך.

אמנון כהן: יכול להיות שאם נעשה להם אבחון אז הידע יהיה בדיוק מקביל לקורס אחר שאנחנו עושים.

אמנון כהן: צריך למצוא לכך איזושהי נוסחה, או לבדוק אותם, אבל זה צריך להיות מוכר.

<מיכל צוק: בהקשר הזה כדי שאני אוכל לטפל במה שאני אמונה עליו, בנושא של מבחני סאלד או הסטנדרט מבחינת מה מוכר, זה מל"ג, משרד חינוך, אם מכירים בבגרויות או לא מכירים בבגרויות.

<מיכל צוק: באופן כללי, זו ההבנה שלי.

<מיכל צוק: מה שאנחנו עושים הוא שכשאנחנו מלמדים קורסים אנחנו דואגים שייכנסו כבר עם תנאי הסף הנדרשים ואז אנשים מסיימים אצלנו עם התעודות ומקבלים את ההכרה עם התעודה המקצועית שאנחנו מנפיקים.

אמנון כהן: אוקיי, הבנתי.

אמנון כהן: את תוזמני לדיונים או של השדולה או של הוועדה.

<מיכל צוק: בשמחה.

אמנון כהן: אנחנו גם רוצים ללוות אתכם ולסייע לכם.

אמנון כהן: אם יש צורך בחקיקה אז כמובן שאנחנו גם נעודד חקיקה.

אמנון כהן: יש גם חקיקה שלי ואני מבקש שתעברי עליה במשרד.

אמנון כהן: היא לגבי שילובם במשרדי ממשלה ובמקומות כאלה, כביכול העדפה מתקנת.

אמנון כהן: הייתי רוצה חוות דעת מקצועית שלך.

אמנון כהן: תבדקו את זה במחלקה המשפטית כדי שנעבוד על זה בתקופת הפגרה.

אמנון כהן: נגיע להבנות בינינו האם צריך לא צריך.

אמנון כהן: אולי יש לכם דרכים אחרות לעשות את זה.

אמנון כהן: אני שמתי חקיקה כי אין ברירה.

אמנון כהן: אני מחוקק, אין לי דרך אחרת.

אמנון כהן: אבל אתם במשרד יכולים לראות האם ניתן לעשות זאת בדרך אחרת.

אמנון כהן: למשל, אם יכולים לתת להם תמריצים אחרים אז בוודאי שנשמח.

אמנון כהן: תודה רבה, הישיבה נעולה.